title: 2004/413/EZ: Odluka Komisije od 28. travnja 2004. o izmjeni Odluke 2000/585/EZ s obzirom na uvjete zdravlja životinja i veterinarskog certificiranja za meso zečeva i meso određene divljači iz prirode i uzgoja koje je u provozu ili privremeno skladišteno u Zajednici (priopćena pod brojem dokumenta C(2004) 1560)  Tekst značajan za EGP

text:
               03/Sv. 62

               HR

               Službeni list Europske unije

               49

         32004D0413

               L 151/57

               SLUŽBENI LIST EUROPSKE UNIJE

         ODLUKA KOMISIJE
   od 28. travnja 2004.
   o izmjeni Odluke 2000/585/EZ s obzirom na uvjete zdravlja životinja i veterinarskog certificiranja za meso zečeva i meso određene divljači iz prirode i uzgoja koje je u provozu ili privremeno skladišteno u Zajednici
   (priopćena pod brojem dokumenta C(2004) 1560)
   (Tekst značajan za EGP)
   (2004/413/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 2002/99/EZ od 16. prosinca 2002. o utvrđivanju zdravstvenih pravila za životinje kojima se uređuje proizvodnja, prerada, stavljanje u promet i unošenje proizvoda životinjskog podrijetla namijenjenih prehrani ljudi (1), a posebno njezin članak 8. stavak 5. treću alineju i članak 9. stavak 2. točku (b) i stavak 4. točku (c),
   budući da:

               (1)

               Odlukom Vijeća 91/494/EEZ (2) predviđeni su uvjeti zdravlja životinja kojima se uređuje trgovina svježim mesom peradi unutar Zajednice i njegov uvoz iz trećih zemalja.

               (2)

               Direktivom Vijeća 92/45/EEZ (3) o problemima javnog zdravlja i zdravlja životinja u vezi s usmrćivanjem divljih životinja te o stavljanju na tržište mesa divljih životinja.

               (3)

               Direktivom Vijeća 92/118/EEZ (4) utvrđeni su zahtjevi zdravlja životinja i zahtjevi javnog zdravlja kojima se uređuje trgovina i uvoz u Zajednicu proizvoda koji ne podliježu navedenim zahtjevima utvrđenima u posebnim pravilima Zajednice iz Priloga A dijela I. Direktive 89/662/EEZ te, s obzirom na patogene tvari, iz Direktive 90/425/EEZ.

               (4)

               Odlukom Komisije 2000/585/EZ (5) predviđen je popis trećih zemalja iz kojih države članice odobravaju uvoz mesa zečeva i mesa određene divljači iz prirode i uzgoja, te uvjeti zdravlja životinja, javnog zdravlja te veterinarskog certificiranja za takav uvoz.

               (5)

               Direktivom Vijeća 97/78/EZ (6) utvrđena su načela organizacije veterinarskih pregleda proizvoda koji ulaze u Zajednicu iz trećih zemalja, a određene odredbe za provoz već su predviđene člankom 11., poput uporabe poruka ANIMO i zajedničkog veterinarskog dokumenta o ulazu.

               (6)

               Međutim, radi zaštite situacije u pogledu bolesti u Zajednici nužno je dodatno osigurati da pošiljke mesa divljači u provozu kroz Zajednicu udovoljavaju uvoznim uvjetima zdravlja životinja koji se primjenjuju na odobrene zemlje u pogledu relevantne dotične vrste.

               (7)

               Odluka Vijeća 79/542/EEZ (7), u kojoj je sastavljen popis trećih zemalja ili dijelova trećih zemalja te kojom se utvrđuju uvjeti zdravlja životinja i javnog zdravlja,te veterinarskog certificiranja za uvoz određenih živih životinja i njihovog svježeg mesa u Zajednicu, nedavno je izmijenjena radi uključivanja općih uvjeta provoza i izuzeća za provoz između Rusije u odnosu na posebne granične inspekcijske postaje određene u ovu posljednju svrhu.

               (8)

               U svjetlu iskustva, čini se da predočavanje na graničnoj inspekcijskoj postaji, u skladu s člankom 7. Direktive 97/78/EZ, izvornika veterinarskih dokumenata izdanih u trećoj zemlji izvoznici kako bi se udovoljilo obaveznim zahtjevima odredišne treće zemlje, nije dovoljno da bi se osiguralo da su učinkovito zadovoljeni traženi uvjeti zdravlja životinja za sigurno unošenje tih proizvoda na područje Zajednice; stoga je primjereno utvrditi poseban obrazac certifikata o zdravlju životinja koji će se koristiti u situacijama kada su dotični proizvodi u provozu.

               (9)

               Dodatno je primjereno razjasniti provedbu uvjeta predviđenog člankom 11. Direktive 97/78/EZ, da se provoz dopušta samo iz trećih zemalja čiji proizvodi nisu zabranjeni za unošenje na područje Zajednice, upućivanjem na popis trećih zemalja priložen Odluci 2000/585/EZ.

               (10)

               Međutim, trebaju se predvidjeti posebni uvjeti za provoz kroz Zajednicu pošiljki u i iz Rusije radi zemljopisnog smještaja Kalinjingrada i uzimajući u obzir klimatske prilike koje priječe uporabu nekih luka u određeno doba godine.

               (11)

               U Odluci Komisije 2001/881/EZ (8) sastavljen je popis popisa graničnih inspekcijskih postaja dogovorenih za veterinarske preglede životinja i proizvoda životinjskog podrijetla iz trećih zemalja i o ažuriranju detaljnih pravila za preglede koje provode stručnjaci Komisije te je primjereno navesti granične inspekcijske postaje određene za kontrolu takvih provoza uzimajući u obzir ovu Odluku.

               (12)

               Certifikat o zdravlju životinja, obrazac E u Prilogu III. engleskoj verziji Odluke 2000/585/EZ, sadrži grešku s obzirom na identifikaciju mesa. Ta se greška radi jasnoće treba ispraviti.

               (13)

               Odluka Vijeća 2000/585/EZ stoga treba sukladno tome izmijeniti.

               (14)

               Mjere predviđene ovom Odlukom su u skladu s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Odluka Vijeća 2000/585/EZ mijenja se kako slijedi:

               1.

               Umeće se slijedeći članak 2.a:
               „Članak 2.a
               Države članice osiguravaju da pošiljke mesa zečeva i divljači za prehranu ljudi, unesene na područje Zajednice i koje su namijenjene trećoj zemlji ili neposrednim provozom ili nakon skladištenja u skladu s člankom 12. stavkom 4. ili člankom 13. Direktive 97/78/EZ, i koje nisu namijenjene za uvoz u Zajednicu, udovoljavaju sljedećim zahtjevima:

                           (a)

                           dolaze s područja treće zemlje ili njezinog dijela navedenog u Prilogu I. ovoj Odluci za uvoz svježeg mesa te životinjske vrste.

                           (b)

                           zadovoljavaju posebna jamstva o zdravlju životinja i uvjete za pojedine životinjske vrste, koji su navedeni u odgovarajućem obrascu certifikata o zdravlju životinja sastavljenog prema Prilogu III.

                           (c)

                           popraćene su certifikatom o zdravlju životinja utvrđenom u skladu s obrascem K. predviđenim u Prilogu III., koju potpisuje službeni veterinar nadležnih veterinarskih službi dotične treće zemlje.

                           (d)

                           potvrdio ih je kao prihvatljive za provoz ili skladištenje (prema potrebi) u zajedničkom veterinarskom dokumentu o ulazu službeni veterinar granične nadzorne službe kroz koju ulaze.”

               2.

               Umeće se sljedeći članak 2.b:
               „Članak 2.b.
               1.   Odstupajući od članka 2.a, države članice odobravaju provoz cestom ili željeznicom kroz Zajednicu, između određenih graničnih inspekcijskih postaja Zajednice navedenih u Prilogu Odluci 2001/881/EZ, pošiljki koje dolaze iz i koje su namijenjene Rusiji izravno ili preko neke druge treće zemlje pod uvjetom da su zadovoljeni sljedeći uvjeti:

                           (a)

                           veterinarske službe nadležnog tijela pečate pošiljke plombom sa serijskim brojem na graničnoj inspekcijskoj postaji pri ulazu u EZ;

                           (b)

                           službeni veterinar nadležnog tijela odgovornog za graničnu inspekcijsku postaju, isprave koje prate pošiljke navedene u članku 7. Direktive 97/78/EZ na svakoj stranici označava pečatom s tekstom „SAMO ZA PROVOZ U RUSIJU PREKO EZ-a”;

                           (c)

                           zadovoljeni su proceduralni zahtjevi predviđeni člankom 11. Direktive 97/78/EZ;

                           (d)

                           pošiljku je potvrdio kao prihvatljivu za provoz u zajedničkom veterinarskom dokumentu o ulazu službeni veterinar ulazne granične inspekcijske postaje.

                     2.   Ne dopušta se istovar ili skladištenje takvih pošiljaka na području EZ-a, kako je određeno člankom 12. stavkom 4. ili člankom 13. Direktive 97/78/EZ.
               3.   Nadležno tijelo provodi redovite provjere kako bi se osiguralo da broj pošiljaka i količina proizvoda koji napuštaju područje EZ-a odgovaraju količinama koje ulaze.”

               3.

               Prilozi se mijenjaju u skladu s Prilogom ovoj Odluci.

         Članak 2.
   Ova se Odluka primjenjuje od 1. svibnja 2004.
   Samo se članak 1. točka 1. i Prilog primjenjuju od 1. siječnja 2005.
   Članak 3.
   Ova je Odluka upućena državama članicama.

      Sastavljeno u Bruxellesu 28. travnja 2004.

            Za Komisiju

         David BYRNE

            Član Komisije

      (1)  SL L 18, 23.1.2003., str. 11.

      (2)  SL L 268, 24.9.1991., str. 35. Direktiva kako je zadnje izmijenjena Direktivom 1999/89/EZ (SL L 300, 23.11.1999., str. 17.).

      (3)  SL L 268, 14.9.1992., str. 35. Direktiva kako je zadnje izmijenjena Uredbom (EZ) br. 806/2003 (SL L 122, 16.5.2003., str. 1.).

      (4)  SL L 62, 15.3.1993., str. 49. Direktiva kako je zadnje izmijenjena Uredbom Komisije (EZ) br. 445/2004 (SL L 72, 11.3.2004., str. 60.).

      (5)  SL L 251, 6.10.2000., str. 1. Odluka kako je zadnje izmijenjena Odlukom 2004/245/EZ (SL L 77, 13.3.2004., str. 62.).

      (6)  SL L 24, 30.1.1998., str. 9. Direktiva kako je zadnje izmijenjena Aktom o pristupanju iz 2003.

      (7)  SL L 146, 14.6.1979., str. 15. Odluka kako je zadnje izmijenjena Odlukom Komisije 2004/372/EZ (SL L 118, 23.4.2004., str. 45.).

      (8)  SL L 326, 11.12.2001., str. 44. Odluka kako je zadnje izmijenjena Odlukom 2004/273/EZ (SL L 86, 24.3.2004., str. 21.).
   PRILOG
   Prilog III. Odluci 2000/585/EZ mijenja se kako slijedi:

               1.

               u Obrascu E odjeljku I. briše se riječ „zebra”;

               2.

               u Obrascu E odjeljku IV., točki 4., riječ „zebra” zamjenjuje se riječima „kopneni sisavci”;

               3.

               dodaje se sljedeći Obrazac K:


title: 2014/425/EU: Odluka Komisije оd 1. srpnja 2014. kojom se Slovačka Republika i Ujedinjena Kraljevina ovlašćuju na odstupanje od određenih zajedničkih pravila o sigurnosti zračnog prometa, sukladno članku 14. stavku 6. Uredbe (EZ) br. 216/2008 Europskog parlamenta i Vijeća (priopćeno pod brojem dokumenta C(2014) 4344)  Tekst značajan za EGP

text:
               3.7.2014

               HR

               Službeni list Europske unije

               L 196/30

         ODLUKA KOMISIJE
   оd 1. srpnja 2014.
   kojom se Slovačka Republika i Ujedinjena Kraljevina ovlašćuju na odstupanje od određenih zajedničkih pravila o sigurnosti zračnog prometa, sukladno članku 14. stavku 6. Uredbe (EZ) br. 216/2008 Europskog parlamenta i Vijeća

         (priopćeno pod brojem dokumenta C(2014) 4344)

   (Tekst značajan za EGP)

      (2014/425/EU)

   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 216/2008 Europskog parlamenta i Vijeća od 20. veljače 2008. o zajedničkim pravilima u području civilnog zrakoplovstva i osnivanju Europske agencije za sigurnost zračnog prometa i stavljanju izvan snage Direktive Vijeća 91/670/EEZ, Uredbe (EZ) br. 1592/2002 i Direktive 2004/36/EZ (1), a posebno njezin članak 14. stavak 7.,
   budući da:

               (1)

               Slovačka Republika i Ujedinjena Kraljevina zatražile su primjenu određenih odstupanja od zajedničkih pravila o sigurnosti zračnog prometa iz Uredbe Komisije (EU) br. 1178/2011 (2). Na temelju članka 14. stavka 7. Uredbe (EZ) br. 216/2008 Komisija je ocijenila potrebu za zatraženim odstupanjima na temelju preporuka Europske agencije za sigurnost zračnog prometa (dalje u tekstu „Agencije”) kao i razinu zaštite koji iz njih proizlazi.

               (2)

               Prvo odstupanje, koje je Slovačka Republika zatražila 29. travnja 2013., odnosilo se na zahtjeve za obnavljanje valjanosti ovlaštenja za instrumentalno letenje („IR”) i na ponovno polaganje ispita iz teorijskog znanja i provjere praktične osposobljenosti ovlaštenja za instrumentalno letenje navedenih u točkama (c) i (d) FCL.625 Priloga I. (dijela-FCL) Uredbi Komisije (EU) br. 1178/2011. Slovačka Republika tvrdila je da ti zahtjevi nisu primjereni u slučajevima kada pilot ima odgovarajuće ovlaštenje za instrumentalno letenje na dozvoli iz treće zemlje koje je sukladno s Prilogom 1. Konvenciji o međunarodnom civilnom zrakoplovstvu, potpisanoj u Chicagu 7. prosinca 1944. (dalje u tekstu „Prilog 1.ICAO-u”). Slovačka Republika u svojem je obrazloženju dokazala da se i odobrenjem predloženog odstupanja postiže istovjetna razina zaštite. Na temelju preporuke Agencije od 4. lipnja 2013. Komisija je zaključila da se odstupanjem omogućuje razina zaštite istovjetna onoj koja se postiže primjenom zajedničkih pravila o sigurnosti zračnog prometa, pod uvjetom da se ispune određeni uvjeti.

               (3)

               Drugo odstupanje, koje je Slovačka Republika zatražila 29. travnja 2013., odnosilo se na zahtjev za obnavljanje ovlaštenja za klasu i tip navedene u točki (b) FCL.740 Priloga I. (dijela-FCL) Uredbi Komisije (EU) br. 1178/2011. Slovačka Republika tvrdila je da taj zahtjev nije primjeren u slučajevima kada pilot ima odgovarajuće ovlaštenje za klasu ili tip na dozvoli iz treće zemlje koje je sukladno s Prilogom 1. ICAO-u. Slovačka Republika također je u svojem obrazloženju navela razloge kojima se dokazuje da se odobrenjem predloženog odstupanja postiže istovjetna razina zaštite. Na temelju preporuke Agencije od 4. lipnja 2013. Komisija je zaključila da se odstupanjem omogućuje razina zaštite istovjetna onoj koja se postiže primjenom zajedničkih pravila o sigurnosti zračnog prometa, pod uvjetom da se ispune određeni uvjeti.

               (4)

               Treće odstupanje, koje je Ujedinjena Kraljevina zatražila 21. lipnja 2013. i izmijenila 4. srpnja, odnosi se na uvjete obnavljanja ovlaštenja za klasu klipnih zrakoplova s jednim motorom i ovlaštenja za klasu motornih jedrilica (TMG) navedene u točki (b)(1)(ii) FCL.740.A Priloga I. (dijela-FCL) Uredbi Komisije (EU) br. 1178/2011. Ujedinjena Kraljevina tvrdila je da ti zahtjevi nisu primjereni za pilote koji zadržavaju ovlaštenja za instrumentalno letenje i/ili ovlaštenja instruktora, a nemaju druga ovlaštenja za klasu ili tip. Ujedinjena Kraljevina također je u svojem obrazloženju navela razloge kojima se dokazuje da se odobrenjem predloženog odstupanja postiže istovjetna razina zaštite. Na temelju preporuke Agencije od 27. kolovoza 2013. Komisija je zaključila da se odstupanjem omogućuje razina zaštite istovjetna onoj koja se postiže primjenom zajedničkih pravila o sigurnosti zračnog prometa, pod uvjetom da se ispune određeni uvjeti.

               (5)

               Četvrto odstupanje, koje je Ujedinjena Kraljevina zatražila 10. srpnja 2013., odnosilo se na preduvjete koje trebaju ispuniti podnositelji zahtjeva za ispitivača na simulatoru letenja (SFE) za zrakoplove navedene u točki (a) FCL.1010.SFE Priloga I. (dijela-FCL) Uredbi Komisije (EU) br. 1178/2011. Ujedinjena Kraljevina tvrdila je da su ti preduvjeti nepotpuni budući da se odnose samo na višepilotne avione, a ne na jednopilotne složene avione visokih performansi. Ujedinjena Kraljevina također je u svojem obrazloženju navela razloge kojima se dokazuje da se odobrenjem predloženog odstupanja postiže istovjetna razina zaštite. Na temelju preporuke Agencije od 27. kolovoza 2013. Komisija je zaključila da se odstupanjem omogućuje razina zaštite istovjetna onoj koja se postiže primjenom zajedničkih pravila o sigurnosti zračnog prometa, pod uvjetom da se ispune određeni uvjeti.

               (6)

               U skladu s člankom 14. stavkom 7. Uredbe (EZ) br. 216/2008, o odstupanju odobrenom jednoj zemlji članici treba obavijestiti sve zemlje članice, koje bi također imale pravo primijeniti tu mjeru. Ova Odluka trebala bi stoga biti upućena svim državama članicama. Opis odstupanja, kao i s njime povezani uvjeti, trebaju biti takvi da omoguće drugim državama članicama da, kada se nađu u istoj situaciji, primjene tu mjeru bez daljnjeg odobrenja Komisije. Ipak, države članice trebale bi razmijeniti informacije o primjeni odstupanja u skladu s člankom 15. stavkom 1. Uredbe (EZ) br. 216/2008 budući da mogu imati posljedice izvan država članica kojima su odstupanja odobrena.

               (7)

               Mjere predviđene ovom Odlukom u skladu su s mišljenjem Odbora Europske agencije za sigurnost zračnog prometa,

         DONIJELA JE OVU ODLUKU:
   Članak 1.
   Slovačka Republika može izdati odobrenja koja odstupaju od sljedećih provedbenih pravila predviđenih Prilogom I. (dio FCL) Uredbi Komisije (EU) br. 1178/2011:

               (1)

               točke (c) i (d) FCL.625 „IR – Valjanost, produžavanje i obnavljanje” navedenog Priloga, u korist pravila utvrđenih u odjeljku 1. Priloga I. ovoj Odluci, pod uvjetom da se poštuju uvjeti navedeni u odjeljku 2. Priloga I. ovoj Odluci;

               (2)

               točke (b) FCL.740 „Valjanost i obnavljanje ovlaštenja za klasu i tip” navedenog Priloga, u korist pravila utvrđenih u odjeljku 1. Priloga II. ovoj Odluci, pod uvjetom da se poštuju uvjeti navedeni u odjeljku 2. Priloga II. ovoj Odluci;

         Članak 2.
   Ujedinjena Kraljevina može izdati odobrenja koja odstupaju od sljedećih provedbenih pravila predviđenih Prilogom I. (dio FCL) Uredbi Komisije (EU) br. 1178/2011:

               (1)

               točke ii. FCL.740A(b)(1) „Produžavanje ovlaštenja za klasu i za tip – avioni” navedenog Priloga, u korist pravila utvrđenih u odjeljku 1. Priloga III. ovoj Odluci, pod uvjetom da se poštuju uvjeti navedeni u odjeljku 2. Priloga III. ovoj Odluci;

               (2)

               točke (a) FCL.1010.SFE „SFE – Preduvjeti” navedenog Priloga, u korist pravila utvrđenih u odjeljku 1. Priloga IV. ovoj Odluci, pod uvjetom da se poštuju uvjeti navedeni u odjeljku 2. Priloga IV. ovoj Odluci.

         Članak 3.
   Sve države članice ovlaštene su primijeniti mjere navedene u člancima 1. i 2. kako je utvrđeno u Prilozima ovoj odluci. Države članice o tome će obavijestiti Komisiju, Agenciju i nacionalna tijela nadležna za zračni promet.
   Članak 4.
   Ova je Odluka upućena državama članicama.

      Sastavljeno u Bruxellesu 1. srpnja 2014.

            Za Komisiju

         Siim KALLAS

            Potpredsjednik

      (1)  SL L 79, 19.3.2008., str. 1.

      (2)  Uredba Komisije (EU) br. 1178/2011 od 3. studenoga 2011. o utvrđivanju tehničkih zahtjeva i administrativnih postupaka vezano za članove posade zrakoplova u civilnom zrakoplovstvu u skladu s Uredbom (EZ) br. 216/2008 Europskog parlamenta i Vijeća (SL L 311, 25.11.2011., str. 1.).

      PRILOG I.
      Odstupanje Slovačke Republike od Uredbe (EU) br. 1178/2011 u pogledu valjanosti i obnavljanja ovlaštenja za instrumentalno letenje.
      1.   OPIS ODSTUPANJA
      Slovačka Republika može, odstupanjem od točaka (c) i (d) FCL.625 „IR – Valjanost, produžavanje i obnavljanje” Priloga I. (dio-FCL) Uredbi (EU) br. 1178/2011, dopustiti imateljima dozvola iz dijela-FCL koji su nedavno letjeli s valjanim ovlaštenjem za instrumentalno letenje na dozvoli iz treće zemlje izdanoj u skladu s Prilogom I. ICAO-u da zadovolje kriterije za obnavljanje ovlaštenja za instrumentalno letenje dijela-FCL iz točke (c) FCL.625 ispunjivanjem uvjeta za produžavanje navedenih u točki (b) FCL.625. Osim toga može dopustiti tim imateljima dozvola iz dijela-FCL koji su imali ovlaštenje za instrumentalno letenje iz treće zemlje koje više nije valjano, ali je produženo ili obnovljeno u proteklih 7 godina, da zadovolje kriterije samo za obnavljanje ovlaštenja za instrumentalno letenje dijela-FCL navedene u točki (c) FCL.625 bez ponovnog polaganja ispita iz teorijskog znanja navedenih u točki (d) FCL.625.
      2.   UVJETI PRIMJENE ODSTUPANJA
      Odstupanje se odnosi na imatelje dozvola u skladu s dijelom-FCL koji uključuju ovlaštenje za instrumentalno letenje koje treba obnoviti. Ako ti imatelji dozvola također posjeduju dozvolu iz treće zemlje s valjanim ovlaštenjem za instrumentalno letenje, nositelj odobrenja dijela-FCL morat će za obnavljanje ovlaštenja za instrumentalno letenje obaviti samo provjeru stručnosti, ali neće morati polaziti tečajeve za obnavljanje znanja kod odobrene organizacije za osposobljavanje. Usto, ti nositelji dozvola neće morati ponovno polagati ispit iz teorijskog znanja ako je ovlaštenje za instrumentalno letenje na dozvoli iz treće zemlje produženo ili obnovljeno u proteklih 7 godina.

      PRILOG II.
      Odstupanje Slovačke Republike od Uredbe (EU) br. 1178/2011 u pogledu valjanosti i obnavljanja ovlaštenja za klasu i tip.
      1.   OPIS ODSTUPANJA
      Slovačka Republika može, odstupanjem od točke (b) FCL.740 „Valjanost i obnavljanje ovlaštenja za klasu i tip” Priloga I. (dio-FCL) Uredbi (EU) br. 1178/2011, dopustiti imateljima dozvola iz dijela-FCL koji su nedavno letjeli s odgovarajućim valjanim ovlaštenjem za klasu ili tip na dozvoli iz treće zemlje izdanoj u skladu s Prilogom I. ICAO-u da zadovolje kriterije za obnavljanje polaganjem provjere stručnosti bez polaženja tečajeva za obnavljanje znanja.
      2.   UVJETI PRIMJENE ODSTUPANJA
      Odstupanje se odnosi na imatelje dozvola u skladu s dijelom-FCL koji uključuju ovlaštenje za klasu ili tip koje treba obnoviti. Ako ti imatelji dozvola također posjeduju dozvolu iz treće zemlje s valjanim ovlaštenjem za istu klasu ili tip zrakoplova, imatelj odobrenja dijela-FCL morat će za obnavljanje ovlaštenja za klasu ili tip obaviti samo provjeru stručnosti, ali neće morati polaziti tečajeve za obnavljanje znanja kod odobrene organizacije za osposobljavanje.

      PRILOG III.
      Odstupanje Ujedinjene Kraljevine od Uredbe (EU) br. 1178/2011 u pogledu produžavanja ovlaštenja za klasu klipnih zrakoplova s jednim motorom (SEP) ili motornih jedrilica (TMG).
      1.   OPIS ODSTUPANJA
      Ujedinjena Kraljevina može, odstupanjem od točke ii. FCL.740.A(b)(1) „Produžavanje ovlaštenja za klasu i za tip – avioni” Priloga I. (dio-FCL) Uredbi (EU) br. 1178/2011, dopustiti imateljima pilotskih dozvola da produže ovlaštenje za klasu klipnog zrakoplova s jednim motorom ili motorne jedrilice bez obavljanja navedenog leta za osposobljavanje s instruktorom letenja ili instruktorom za klasu, pod uvjetom da je imatelj dozvole u proteklih 12 mjeseci prije isteka ovlaštenja prošao:

                  (a)

                  provjeru praktične osposobljenosti ili provjeru stručnosti za svako ovlaštenje za klasu, tip, ovlaštenje za instrumentalno letenje ili ovlaštenje za letenje u planinskom području koje je navedeno na dozvoli pilota; ili

                  (b)

                  procjenu stručne sposobnosti za svako ovlaštenje instruktora letenja, instruktora za ovlaštenje klase ili instruktora za ovlaštenje za instrumentalno letenje koje je navedeno na dozvoli pilota.

            2.   UVJETI PRIMJENE ODSTUPANJA
      Odstupanje se odnosi na imatelje dozvola u skladu s dijelom-FCL koji uključuju ovlaštenje za klasu klipnog zrakoplova s jednim motorom ili motorne jedrilice. Let za osposobljavanje s instruktorom može se zamijeniti ako je imatelj dozvole prošao provjeru praktičke osposobljenosti, provjeru stručnosti ili procjenu stručne sposobnosti za ovlaštenje ili certifikat zrakoplova.

      PRILOG IV.
      Odstupanje Ujedinjene Kraljevine od Uredbe (EU) br. 1178/2011 u pogledu ispitivača na simulatoru letenja (SFE) koji provode provjere znanja na simulatorima letenja.
      1.   OPIS ODSTUPANJA
      Ujedinjena Kraljevina može, odstupanjem od točke (a) FCL.1010.SFE „SFE – Preduvjeti” Priloga I. (dio-FCL) Uredbi (EU) br. 1178/2011, dopustiti ispitivačima na simulatoru letenja da se prijave za SFE certifikat za jednopilotne složene avione visokih performansi i da definiraju specifične preduvjete za tu kategoriju aviona.
      2.   UVJETI PRIMJENE ODSTUPANJA
      Nema dodatnih uvjeta koje treba ispuniti.


title: 90/432/EEZ: Odluka Komisije od 30. srpnja 1990. o popisu objekata u Namibiji iz kojih je odobren uvoz svježeg mesa u Zajednicu

text:
               03/Sv. 029

               HR

               Službeni list Europske unije

               63

         31990D0432

               L 223/19

               SLUŽBENI LIST EUROPSKE UNIJE

               30.07.1990.

      ODLUKA KOMISIJE

   od 30. srpnja 1990.
   o popisu objekata u Namibiji iz kojih je odobren uvoz svježeg mesa u Zajednicu
   (90/432/EEZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Direktivu Vijeća 72/462/EEZ od 12. prosinca 1972. o problemima zdravlja i veterinarskoj inspekciji pri uvozu goveda, svinja i svježeg mesa iz trećih zemalja (1), kako je zadnje izmijenjena Direktivom 89/662/EEZ (2), a posebno njezin članak 4. stavak 1. i članak 18. stavak 1.,
   budući da objekti u trećim zemljama ne mogu biti odobreni za izvoz svježeg mesa u Zajednicu ako ne ispunjavaju opće i posebne uvjete propisane u Direktivi 72/462/EEZ;
   budući da je Namibija postala nezavisna, potrebno je sastaviti popis odobrenih objekata u toj zemlji za potrebe uvoza svježeg mesa u Zajednicu;
   budući da se ovi objekti redovito kontroliraju u okviru misija Zajednice koje se provode na jugu Afrike prema članku 5. Direktive 72/462/EEZ i članku 2. stavku 1. Odluke Komisije 86/474/EEZ o inspekcijskim pregledima na licu mjesta, koje je potrebno provesti pri uvozu goveda, svinja i svježeg mesa iz država nečlanica (3);
   budući da se standard higijene u objektima u Namibiji može smatrati zadovoljavajućim i da ih je stoga u tim uvjetima moguće uključiti u popis objekata iz kojih je odobren izvoz u Zajednicu;
   budući da uvoz svježeg mesa iz objekata navedenih u Prilogu i dalje podliježe drugdje određenim propisima Zajednice, a posebno onima koji se odnose na zdravstveno stanje životinja, pretrage na prisutnost rezidua u svježem mesu i zabranu uporabe nekih tvari s hormonskim djelovanjem pri uzgoju životinja;
   budući da su mjere predviđene ovom Odlukom u skladu s mišljenjem Stalnog veterinarskog odbora,
   DONIJELA JE OVU ODLUKU:
   Članak 1.
   1.   Objekti u Namibiji koji su navedeni u Prilogu ovim se odobravaju za uvoz svježeg mesa u Zajednicu u skladu s navedenim Prilogom.
   2.   Izvoz iz objekata navedenih u Prilogu i dalje podliježe veterinarskim odredbama koje su drugdje navedene.
   Članak 2.
   Države članice zabranjuju uvoz svježeg mesa iz objekata koji nisu navedeni u Prilogu.
   Članak 3.
   Ova je Odluka upućena državama članicama.

      Sastavljeno u Bruxellesu 30. srpnja 1990.

            Za Komisiju

         Ray MAC SHARRY

            Član Komisije

      (1)  SL L 302, 31.12.1972., str. 28.

      (2)  SL L 395, 30.12.1989., str. 13.

      (3)  SL L 279, 30.9.1986., str. 55.
   PRILOG
   Popis objekata

               Br. odobrenja

               Objekt/adresa

               Kategorija (1)

               KL

               OR

               HL

               G

               O/K

               S

               K

               PN

               22

               Swavleis, Windhoek

               ×

               ×

               ×

               ×

                   (2)

               23

               Swavleis, Okahandja

               ×

               ×

               ×

                   (2)

               27

               Windhoek Wild, Windhoek

               ×

               ×

                   (3)

      (1)

               KL

               :

               Klaonica

               OR

               :

               Objekt za rasjecanje

               HL

               :

               Hladnjače

               G

               :

               Govedina

               O/K

               :

               Ovčetina/kozletina

               S

               :

               Svinjetina

               K

               :

               Meso kopitara

               PN

               :

               Posebne napomene

      (2)  Bez iznutrica.

      (3)  Samo kad u objektu u trenutku rasijecanja govedine nema mesa divljih papkara.


title: 2003/305/EZ: Odluka Komisije od 2. svibnja 2003. o načelnom priznavanju cjelovitosti dokumentacije dostavljene na detaljno razmatranje s ciljem mogućeg uvrštenja sulfuril fluorida, bispiribak natrija i paecilomyces lilacinusa u Prilog I. Direktivi Vijeća 91/414/EEZ o stavljanju sredstava za zaštitu bilja na tržište (priopćeno pod brojem dokumenta C(2003) 1426)  Tekst značajan za EGP

text:
               03/Sv. 004

               HR

               Službeni list Europske unije

               26

         32003D0305

               L 112/10

               SLUŽBENI LIST EUROPSKE UNIJE

               02.05.2003.

      ODLUKA KOMISIJE

   od 2. svibnja 2003.
   o načelnom priznavanju cjelovitosti dokumentacije dostavljene na detaljno razmatranje s ciljem mogućeg uvrštenja sulfuril fluorida, bispiribak natrija i paecilomyces lilacinusa u Prilog I. Direktivi Vijeća 91/414/EEZ o stavljanju sredstava za zaštitu bilja na tržište
   (priopćeno pod brojem dokumenta C(2003) 1426)
   (Tekst značajan za EGP)
   (2003/305/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (1), kako je zadnje izmijenjena Direktivom Komisije 2003/23/EZ (2), a posebno njezin članak 6. stavke 3. i 5.,
   budući da:

               (1)

               Direktiva 91/414/EEZ predviđa proširenje popisa aktivnih tvari odobrenih za korištenje u sredstvima za zaštitu bilja u Zajednici.

               (2)

               Dow Agro Sciences Ltd je 29. srpnja 2002. dostavio nadležnim tijelima Ujedinjene Kraljevine dokumentaciju za aktivnu tvar sulfuril fluorid i zahtjev za uvrštenjem te tvari u Prilog I. Direktivi 91/414/EEZ. Bayer CropScience je 26. veljače 2002. dostavio talijanskim nadležnim tijelima dokumentaciju za aktivnu tvar bispiribak natrij i zahtjev za uvrštenjem te tvari u Prilog I. Direktivi 91/414/EEZ. Prophyta Biologischer Pflanzenschutz GmbH je 15. listopada 2002. dostavio belgijskim nadležnim tijelima dokumentaciju za paecilomyces lilacinus soj 251 i zahtjev za njegovo uvrštenje u Prilog I. Direktivi 91/414/EEZ.

               (3)

               Nadležna tijela Ujedinjene Kraljevine, Italije i Belgije obavijestila su Komisiju da preliminarna razmatranja pokazuju da dokumentacija za predmetne aktivne tvari ispunjava zahtjeve za podacima i informacijama predviđenima Prilogom II. Direktivi 91/414/EZ. Preliminarna razmatranja su također pokazala da zaprimljena dokumentacija ispunjava zahtjeve za podacima i informacijama predviđenima Prilogom III. Direktivi 91/414/EZ za jedno sredstvo za zaštitu bilja koje sadrži predmetnu aktivnu tvar. U skladu s člankom 6. stavkom 2. Direktive 91/414/EEZ, podnositelji zahtjeva naknadno su dostavili dokumentaciju Komisiji i ostalim državama članicama te je ona proslijeđena Stalnom odboru za prehrambeni lanac i zdravlje životinja.

               (4)

               Ovom bi se Odlukom trebalo službeno potvrditi na razini Zajednice da se sva dokumentacija može smatrati u načelu zadovoljavajućom što se tiče zahtjeva za podacima i informacijama predviđenima Prilogom II. i, za barem jedno sredstvo za zaštitu bilja koje sadrži predmetnu aktivnu tvar, Prilogom III. Direktivi 91/414/EEZ.

               (5)

               Ovom se Odlukom ne bi trebalo dovesti u pitanje pravo Komisije da zatraži od podnositelja zahtjeva dostavu daljnjih podataka ili informacija državama članicama koje su imenovane kao izvjestiteljice radi pojašnjenja određenih točaka u dokumentaciji.

               (6)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Dokumentacija o aktivnim tvarima navedenima u Prilogu ovoj Odluci, koja je dostavljena Komisiji i državama članicama s ciljem uvrštenja predmetnih tvari u Prilog I. Direktivi 91/414/EEZ, u načelu udovoljava zahtjevima za podacima i informacijama predviđenima Prilogom II. Direktivi 91/414/EEZ.
   Dokumentacija također ispunjava zahtjeve za podacima i informacijama predviđenima Prilogom III. Direktivi 91/414/EEZ za jedno sredstvo za zaštitu bilja koje sadrži aktivne tvari, uzimajući u obzir predložene uporabe.
   Članak 2.
   Države članice izvjestiteljice dužne su detaljno razmotriti predmetnu dokumentaciju i izvijestiti Komisiju što je prije moguće, a najkasnije u roku od jedne godine počevši od 6. svibnja 2003., o zaključcima svojih razmatranja i popratnim preporukama za uvrštenje ili neuvrštenje predmetne aktivne tvari u Prilog I. Direktivi 91/414/EEZ, kao i sve uvjete koji se na to odnose.
   Članak 3.
   Ova je Odluka upućena državama članicama.

      Sastavljeno u Bruxellesu 2. svibnja 2003.

            Za Komisiju

         David BYRNE

            Član Komisije

      (1)  SL L 230, 19.8.1991., str. 1.

      (2)  SL L 81, 28.3.2003., str. 39.
   PRILOG

      AKTIVNE TVARI NA KOJE SE ODNOSI OVA ODLUKA

               Br.

               Uobičajeni naziv, CIPAC identifikacijski broj

               Podnositelj zahtjeva

               Datum podnošenja zahtjeva

               Država članica izvjestiteljica

               1.

               Sulfuril fluorid
               CIPAC br. 757

               Dow AgroSciences Ltd

               29.7.2002.

               Ujedinjena Kraljevina

               2.

               Bispiribak natrij
               CIPAC br. 748

               Bayer CropScience

               26.2.2002.

               Italija

               3.

                  Paecilomices lilacinus

               CIPAC br. 753

               Prophyta Biologischer Pflanzenschutz GmbH

               15.10.2002.

               Belgija


Odluka Komisije od 03/06/2016 u kojoj se određuje koncentracija kompatibilna sa zajedničkim tržištem (Predmet br. COMP/M.7786 - VISA INC / VISA EUROPE) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


Odluka Komisije od 24/09/2013 u kojoj se određuje koncentracija kompatibilna sa zajedničkim tržištem (Predmet br. COMP/M.7014 - MARUBENI / NPIH) prema Uredbi Vijeća (EZ) br. 139/2004 (Samo je engleski tekst vjerodostojan)


title: 2007/417/EZ: Odluka Komisije od 13. lipnja 2007. o neuvrštavanju diurona u Prilog I. Direktivi Vijeća 91/414/EEZ i o povlačenju odobrenja za sredstva za zaštitu bilja koja sadrže tu tvar (priopćeno pod brojem dokumenta C(2007) 2468)  Tekst značajan za EGP

text:
               03/Sv. 004

               HR

               Službeni list Europske unije

               271

         32007D0417

               L 156/32

               SLUŽBENI LIST EUROPSKE UNIJE

               13.06.2007.

      ODLUKA KOMISIJE

   od 13. lipnja 2007.
   o neuvrštavanju diurona u Prilog I. Direktivi Vijeća 91/414/EEZ i o povlačenju odobrenja za sredstva za zaštitu bilja koja sadrže tu tvar
   (priopćeno pod brojem dokumenta C(2007) 2468)
   (Tekst značajan za EGP)
   (2007/417/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (1), a posebno njezin članak 8. stavak 2. četvrti podstavak,
   budući da:

               (1)

               Člankom 8. stavkom 2. Direktive 91/414/EEZ predviđeno je da država članica u razdoblju 12 godina od priopćenja o toj Direktivi može odobriti stavljanje na tržište sredstava za zaštitu bilja koja sadrže aktivne tvari koje nisu navedene u Prilogu I. toj Direktivi i koja su već na tržištu dvije godine nakon datuma priopćenja, dok se u međuvremenu te tvari postupno ispituju u okviru programa rada.

               (2)

               Uredbama Komisije (EZ) br. 451/2000 (2) i (EZ) br. 703/2001 (3) utvrđuju se detaljna pravila za provedbu druge faze programa rada iz članka 8. stavka 2. Direktive 91/414/EEZ i uspostavlja popis aktivnih tvari koje je potrebno ocijeniti s ciljem njihova mogućeg uvrštenja u Prilog I. Direktivi 91/414/EEZ. Na taj je popis uvršten diuron.

               (3)

               Utjecaj diurona na zdravlje ljudi i na okoliš procjenjuje se u skladu s odredbama propisanima uredbama (EZ) br. 451/2000 i (EZ) br. 703/2001 za brojne uporabe koje predlažu podnositelji prijave. Nadalje, tim se uredbama određuju države članice izvjestiteljice koje Europskoj agenciji za sigurnost hrane (EFSA), u skladu s člankom 8. stavkom 1. Uredbe (EZ) br. 451/2000, podnose odgovarajuća izvješća o procjeni i preporuke. Država članica izvjestiteljica za diuron bila je Danska i sve su predmetne informacije dostavljene 19. rujna 2003.

               (4)

               Izvješće o procjeni za vrednovanje stručno su pregledale države članice i EFSA i dostavile ga Komisiji 14. siječnja 2005. u obliku zaključka EFSA-e o stručnom pregledu procjene rizika od pesticida s aktivnom tvari diuron (4). To su izvješće u okviru Stalnog odbora za prehrambeni lanac i zdravlje životinja pregledale države članice i Komisija i konačnu inačicu pripremile 24. studenoga 2006. u obliku izvješća Komisije o pregledu diurona.

               (5)

               Tijekom ocjene te aktivne tvari uočile su se brojne nedoumice. Procjena podataka koje je dostavio podnositelj izvješća pokazuje da bi čak i uz zaštitnu opremu izvođači bili izloženi količinama tvari koje prelaze prihvatljivu razinu izloženosti izvođača (AOEL). Zbog nedostatka podataka o načinu razgradnje određenih metabolita i pretjerano optimistične pretpostavke podnositelja prijave da će stope primjene u praksi biti mnogo niže, nije bilo moguće utvrditi eventualni rizik od zaraženosti podzemnih voda. Isto tako, na temelju raspoloživih podataka, izloženost ptica i sisavaca nije se pokazala prihvatljivom.

               (6)

               Komisija je pozvala podnositelja prijave da dostavi primjedbe na rezultate stručnog pregleda i priopći namjerava li ustrajati na uvrštavanju tvari na popis. Podnositelj prijave je dostavio svoje primjedbe koje su pozorno razmotrene. Međutim, unatoč dostavljenim argumentima, navedene nedoumice nije bilo moguće riješiti i ocjene pripravljene na temelju dostavljenih informacija, evaluiranih na sastancima stručnjaka EFSA-e, pokazale su da se, u okviru predloženih uvjeta uporabe, ne može očekivati da sredstva za zaštitu bilja koja sadrže diuron općenito zadovolje zahtjeve iz članka 5. stavka 1. točaka (a) i (b) Direktive 91/414/EEZ.

               (7)

               Diuron stoga ne bi trebalo uvrstiti u Prilog I. Direktivi 91/414/EEZ.

               (8)

               Trebalo bi poduzeti mjere kako bi se osiguralo da se dana odobrenja za sredstva za zaštitu bilja koja sadrže diuron povuku u propisanom roku te da se ne produljuju i ne izdaju nova odobrenja za takva sredstva.

               (9)

               Ako države članice odobre produljenje roka za uklanjanje, skladištenje, stavljanje na tržište i uporabu postojećih zaliha sredstava za zaštitu bilja koja sadrže diuron, to se razdoblje mora ograničiti na najviše 12 mjeseci kako bi se omogućila uporaba postojećih zaliha najviše u jednoj sezoni rasta.

               (10)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Diuron se kao aktivna tvar ne uvrštava u Prilog I. Direktivi 91/414/EEZ.
   Članak 2.
   Države članice osiguravaju da se:

               (a)

               odobrenja za sredstva za zaštitu bilja koja sadrže diuron povuku do 13. prosinca 2007.

               (b)

               od 16. lipnja 2007. ne izdaju niti produljuju odobrenja za sredstva za zaštitu bilja koja sadrže diuron u skladu s odstupanjem iz članka 8. stavka 2. Direktive 91/414/EEZ.

         Članak 3.
   Svako produljenje roka koje odobre države članice u skladu s odredbama iz članka 4. stavka 6. Direktive 91/414/EEZ mora biti što je moguće kraće i prestaje važiti najkasnije 13. prosinca 2008.
   Članak 4.
   Ova je Odluka upućena državama članicama.

      Sastavljeno u Bruxellesu 13. lipnja 2007.

            Za Komisiju

         Markos KYPRIANOU

            Član Komisije

      (1)  SL L 230, 19.8.1991., str. 1. Direktiva kako je zadnje izmijenjena Direktivom Komisije 2007/31/EZ (SL L 140, 1.6.2007., str. 44.).

      (2)  SL L 55, 29.2.2000., str. 25. Uredba kako je zadnje izmijenjena Uredbom (EZ) br. 1044/2003 (SL L 151, 19.6.2003., str. 32.).

      (3)  SL L 98, 7.4.2001., str. 6.

      (4)  EFSA Scientific Report (2005) 25, 1-58. Conclusion on the peer review of diuron.


title: 89/504/EEZ: Odluka Komisije od 18. srpnja 1989. o utvrđivanju uvjeta za priznavanje i nadzor uzgojnih udruženja, uzgojnih organizacija i privatnih poduzeća koji uspostavljaju i vode upisnike hibridnih uzgojno valjanih svinja

text:
               03/Sv. 55

               HR

               Službeni list Europske unije

               21

         31989D0504

               L 247/31

               SLUŽBENI LIST EUROPSKE UNIJE

         ODLUKA KOMISIJE
   od 18. srpnja 1989.
   o utvrđivanju uvjeta za priznavanje i nadzor uzgojnih udruženja, uzgojnih organizacija i privatnih poduzeća koji uspostavljaju i vode upisnike hibridnih uzgojno valjanih svinja
   (89/504/EEZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Direktivu Vijeća 88/661/EEZ od 19. prosinca 1988. o zootehničkim standardima koji se primjenjuju na uzgojno valjane svinje (1), a posebno članak 10. stavak 1. četvrtu alineju te Direktive,
   budući da upisnike u svim državama članica vode ili uspostavljaju uzgojna udruženja, uzgojne organizacije, privatna poduzeća ili službena tijela; budući da je, stoga, potrebno utvrditi uvjete za priznavanje uzgojnih udruženja, uzgojnih organizacija i privatnih poduzeća;
   budući da uzgojna udruženja, uzgojne organizacije i privatna poduzeća moraju podnijeti zahtjev za službenim priznanjem nadležnim tijelima države članice na čijem je području njihovo sjedište;
   budući da tijela države članice kojima je podnesen zahtjev moraju službeno priznati uzgojna udruženja, uzgojne organizacije ili privatna poduzeća koji ispunjavaju određene uvjete i koji imaju utvrđene ciljeve;
   budući da su mjere koje predviđa ova Odluka u skladu s mišljenjem Stalnog odbora za zootehniku,
   DONIJELA JE OVU ODLUKU:
   Članak 1.
   Da bi bile službeno priznata uzgojna udruženja, uzgojne organizacije i privatna poduzeća koja vode ili uspostavljaju upisnike moraju podnijeti zahtjev tijelima one države članice na čijem je području njihovo sjedište.
   Članak 2.
   Tijela dotične države članice moraju službeno priznati svako uzgojno udruženje, uzgojnu organizaciju ili privatno poduzeće koje vodi ili uspostavlja upisnik, a koje ispunjava uvjete utvrđene u Prilogu.
   Članak 3.
   Tijela dotične države članice povlače službeno priznanje svakoj udruzi uzgajivača, uzgojnoj organizaciji ili privatnom poduzeću koje vodi upisnike ako dotično uzgojno udruženje, uzgojna organizacija ili privatno poduzeće više ne ispunjava u cijelosti uvjete utvrđene u Prilogu.
   Članak 4.
   Ova je Odluka upućena državama članicama.

      Sastavljeno u Bruxellesu 18. srpnja 1989.

            Za Komisiju

         Ray MAC SHARRY

            Član Komisije

      (1)  SL L 382, 31.12.1988., str. 36.
   PRILOG

               I.

               Da bi bili službeno priznati, uzgojna udruženja, uzgojne organizacije i privatna poduzeća moraju:

                           1.

                           imati pravnu osobnost u skladu s važećim zakonodavstvom države članice u kojoj se podnosi zahtjev;

                           2.

                           dokazati nadležnim tijelima:

                                       (a)

                                       da učinkovito posluju;

                                       (b)

                                       da mogu obavljati provjere potrebne za registriranje podrijetla;

                                       (c)

                                       da imaju dovoljno velik broj životinja za izvođenje uzgojnog programa za poboljšanje pasmine;

                                       (d)

                                       da znaju koristiti podatke o proizvodnosti životinja koji su potrebni za izvođenje uzgojnog programa za poboljšanje pasmine;

                           3.

                           imati pravila o:

                                       (a)

                                       sustavu označivanja životinja;

                                       (b)

                                       sustavu registriranja podrijetla;

                                       (c)

                                       određivanju uzgojnih ciljeva;

                                       (d)

                                       sustavu korištenja podataka o proizvodnosti životinja koji omogućavaju procjenu uzgojne vrijednosti životinja.

               II.

               Nadalje, da bi bila službeno priznata uzgojna udruženja i uzgojne organizacije moraju imati statut koji posebno propisuje načelo nediskriminacije među članovima.


title: 2008/740/EZ: Odluka Komisije od 12. rujna 2008. o načelnom priznavanju cjelovitosti dokumentacije dostavljene na detaljno razmatranje s ciljem mogućeg uvrštenja spinetorama u Prilog I. Direktivi Vijeća 91/414/EEZ (priopćena pod brojem dokumenta C(2008) 4965)  Tekst značajan za EGP

text:
               03/Sv. 46

               HR

               Službeni list Europske unije

               18

         32008D0740

               L 249/21

               SLUŽBENI LIST EUROPSKE UNIJE

         ODLUKA KOMISIJE
   od 12. rujna 2008.
   o načelnom priznavanju cjelovitosti dokumentacije dostavljene na detaljno razmatranje s ciljem mogućeg uvrštenja spinetorama u Prilog I. Direktivi Vijeća 91/414/EEZ
   (priopćena pod brojem dokumenta C(2008) 4965)
   (Tekst značajan za EGP)
   (2008/740/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (1), a posebno njezin članak 6. stavak 3.,
   budući da:

               (1)

               Direktivom 91/414/EEZ predviđeno je proširenje popisa aktivnih tvari u Zajednici čije je uključivanje u sredstva za zaštitu bilja dopušteno.

               (2)

               Dana 17. listopada 2007. društvo Dow Agrosciences podnijelo je nadležnim tijelima Ujedinjene Kraljevine dokumentaciju za aktivnu tvar spinetoram sa zahtjevom za njezino uvrštenje u Prilog I. Direktivi 91/414/EEZ.

               (3)

               Tijela Ujedinjene Kraljevine obavijestila su Komisiju da dokumentacija za predmetnu aktivnu tvar pri prethodnom razmatranju udovoljava zahtjevima u pogledu podataka i informacija određenima u Prilogu II. Direktivi 91/414/EEZ. Podnesena dokumentacija također udovoljava zahtjevima u pogledu podataka i informacija određenima u Prilogu III. Direktivi 91/414/EEZ za jedno sredstvo za zaštitu bilja koje sadrži predmetnu aktivnu tvar. U skladu s člankom 6. stavkom 2. Direktive 91/414/EEZ, podnositelj zahtjeva naknadno je proslijedio dokumentaciju Komisiji i drugim državama članicama te je ona upućena Stalnom odboru za prehrambeni lanac i zdravlje životinja.

               (4)

               Ovom bi se Odlukom na razini Zajednice trebalo službeno potvrditi da dokumentacija načelno udovoljava zahtjevima u pogledu podataka i informacija određenima u Prilogu II. te da za barem jedno sredstvo za zaštitu bilja koje sadrži predmetne aktivne tvari udovoljava zahtjevima određenima u Prilogu III. Direktivi 91/414/EEZ.

               (5)

               Ova Odluka ne bi trebala dovesti u pitanje pravo Komisije da od podnositelja zahtjeva zatraži dostavljanje dodatnih podataka ili informacija radi pojašnjenja određenih točaka u dokumentaciji.

               (6)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Ne dovodeći u pitanje članak 6. stavak 4. Direktive 91/414/EEZ, dokumentacija o aktivnoj tvari navedenoj u Prilogu ovoj Odluci, koja je dostavljena Komisiji i državama članicama s ciljem uvrštenja te tvari u Prilog I. toj Direktivi, načelno udovoljava zahtjevima u pogledu podataka i informacija određenima u Prilogu II. toj Direktivi.
   Uzimajući u obzir predložene načine uporabe, dokumentacija također udovoljava zahtjevima u pogledu podataka i informacija određenima u Prilogu III. toj Direktivi za jedno sredstvo za zaštitu bilja koje sadrži tu aktivnu tvar.
   Članak 2.
   Država članica izvjestiteljica detaljno razmatra dokumentaciju iz članka 1. i Komisiji što je moguće prije, a najkasnije u roku od jedne godine nakon datuma objave ove Odluke u Službenom listu Europske unije, dostavlja zaključke svog razmatranja uz preporuku o uvrštenju ili neuvrštenju aktivne tvari iz članka 1. u Prilog I. Direktivi 91/414/EEZ te o svim uvjetima tog uvrštenja.
   Članak 3.
   Ova je Odluka upućena državama članicama.

      Sastavljeno u Bruxellesu 12. rujna 2008.

            Za Komisiju

         Androulla VASSILIOU

            Članica Komisije

      (1)  SL L 230, 19.8.1991., str. 1.

      PRILOG

         Aktivna tvar na koju se ova Odluka odnosi

                  Uobičajeni naziv, identifikacijski broj CIPAC

                  Podnositelj zahtjeva

                  Datum podnošenja zahtjeva

                  Država članica izvjestiteljica

                  Spinetoram
                  CIPAC-br.: 802

                  Dow Agrosciences

                  17. listopada 2007.

                  UK


title: 2007/176/EZ: Odluka Komisije od 11. prosinca 2006. o utvrđivanju popisa normi i/ili specifikacija za elektroničke komunikacijske mreže, usluge i pripadajuću opremu i usluge te zamjenjivanju svih prethodnih verzija (priopćena pod brojem dokumenta C(2006) 6364)  Tekst značajan za EGP

text:
               13/Sv. 038

               HR

               Službeni list Europske unije

               148

         32007D0176

               L 086/11

               SLUŽBENI LIST EUROPSKE UNIJE

               11.12.2006.

      ODLUKA KOMISIJE

   od 11. prosinca 2006.
   o utvrđivanju popisa normi i/ili specifikacija za elektroničke komunikacijske mreže, usluge i pripadajuću opremu i usluge te zamjenjivanju svih prethodnih verzija
   (priopćena pod brojem dokumenta C(2006) 6364)
   (Tekst značajan za EGP)
   (2007/176/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu 2002/21/EZ Europskog parlamenta i Vijeća od 7. ožujka 2002. o zajedničkom regulatornom okviru za elektroničke komunikacijske mreže i usluge (Okvirna direktiva) (1), a posebno njezin članak 17. stavak 1.,
   nakon savjetovanja s Odborom za komunikacije,
   budući da:

               (1)

               U Službenom listu Europskih zajednica
                   (2) objavljen je privremeni „popis normi i/ili specifikacija za poticanje usklađenog osiguravanja elektroničkih komunikacijskih mreža, elektroničkih komunikacijskih usluga te pripadajuće opreme i usluga”.

               (2)

               Privremeni se popis odnosio, kako na regulatorni okvir u skladu s Direktivom Vijeća 90/387/EEZ (3), tako i na regulatorni okvir koji je na snazi u skladu s Direktivom 2002/21/EZ. U ožujku 2006. (4) napravljeni su dodaci popisu i izmjene popisa.

               (3)

               Stoga je neophodno nadmašiti privremeni popis te izraditi i objaviti popis normi kojim će se zamijeniti gore navedene objave.

               (4)

               U suradnji sa stručnjacima iz država članica i Europskog instituta za telekomunikacijske norme (ETSI) sastavljen je revidirani popis,

         DONIJELA JE OVU ODLUKU:
   Članak 1.
   Popis normi
   1.   Utvrđuje se popis normi i/ili specifikacija za elektroničke komunikacijske mreže usluge i pripadajuću opremu i usluge.
   On zamjenjuje prethodne verzije popisa normi objavljene 31. prosinca 2002. i 23. ožujka 2006.
   Ova se objava, uz popis normi za minimalni skup zakupljenih vodova, objavljuje 25. srpnja 2003. u Službenom listu Europske unije.
   2.   Popis normi, kako je utvrđen u Prilogu, objavljuje se u Službenom listu Europske unije.
   Članak 2.
   Adresati
   Ova je Odluka upućena državama članicama.

      Sastavljeno u Bruxellesu 11. prosinca 2006.

         Za Komisiju

         Viviane REDING

            Članica Komisije

      (1)  SL L 108, 24.4.2002., str. 33.

      (2)  SL C 331, 31.12.2002., str. 32.

      (3)  SL L 192, 24.7.1990., str. 1. Direktiva stavljena izvan snage Direktivom 2002/21/EZ.

      (4)  SL C 71, 23.3.2006., str. 9.
   PRILOG
   Popis normi i/ili specifikacija za elektroničke komunikacijske mreže, usluge i pripadajuću opremu i usluge
   OBJAŠNJENJE U VEZI S OVIM IZDANJEM POPISA NORMI I/ILI SPECIFIKACIJA ZA ELEKTRONIČKE KOMUNIKACIJSKE MREŽE, USLUGE I PRIPADAJUĆU OPREMU I USLUGE
   U skladu s člankom 17. stavkom 1. Okvirne direktive (2002/21/EZ) Komisija sastavlja i objavljuje u Službenom listu Europskih zajednica popis normi i/ili specifikacija koje služe kao osnova za poticanje usklađenog osiguravanja elektroničkih komunikacijskih mreža, elektroničkih komunikacijskih usluga i pripadajuće opreme i usluga kako bi se osigurala interoperabilnost usluga i poboljšala sloboda izbora za korisnike.
   Ova objava zamjenjuje prijašnji privremeni popis normi (2002/C 331/04) koji se odnosio kako na „stari” regulatorni okvir (odnosno članak 5. Direktive 90/387/EEZ, kako je izmijenjena Direktivom 97/51/EZ), tako i na važeći regulatorni okvir (odnosno članak 17. Okvirne direktive 2002/21/EZ). Ova objava također zamjenjuje izmjenu popisa normi (2006/C 71/04) od 23. ožujka 2006. (1) u dijelu „interaktivna digitalna televizija”. Objavljivanje ovog popisa normi ne utječe na najmanji skup zakupljenih vodova s usklađenim svojstvima i pripadajućim normama iz članka 18. Direktive 2002/22/EZ (Direktiva o osnovnoj usluzi) objavljen u Odluci Komisije (2003/548/EZ) od 24. srpnja 2003. (2)

   U skladu s člankom 17. stavkom 2. Okvirne direktive, ako se na popisu ne nalaze norme i/ili specifikacije, države članice moraju potaknuti provedbu normi i/ili specifikacija koje su donijele europske organizacije za norme te, ako takve norme i specifikacije ne postoje, potaknuti provedbu međunarodnih normi ili preporuka koje su donijeli Međunarodna telekomunikacijska unija (ITU), Međunarodna organizacija za normizaciju (ISO) ili Međunarodno elektrotehničko povjerenstvo (IEC).
   Sadašnja objava predstavlja selektivan popis normi i/ili specifikacija iz predmetnih područja. U usporedbi s privremenim popisom normi (2002/C 331/04) uključeno je manje normi i/ili specifikacija te je na taj način prepoznato da se člankom 17. stavkom 2. Okvirne direktive od država članica već zahtijeva da potiču uporabu normi ili specifikacija koje su donijele Europske organizacije za normizaciju, koje nisu objavljene na popisu normi.
   Ovaj je popis normi izrađen uzimajući u obzir sljedeće kriterije. Te je kriterije u suradnji s državama članicama sastavio Odbor za komunikacije, a naknadno su potvrđeni kroz javno savjetovanje.
   Revidirani popis treba uključivati norme i/ili specifikacije:

               —

               za međusobno povezivanje elektroničkih komunikacijskih mreža ili za pristup elektroničkim komunikacijskim mrežama i/ili interoperabilnost elektroničkih komunikacijskih usluga, u mjeri u kojoj je to strogo neophodno kako bi se osigurala interoperabilnost korisnika s kraja na kraj te sloboda izbora za korisnike,

               —

               u slučaju kojih provedba ne uključuje pretjerane troškove u usporedbi s očekivanim koristima (odnosno razmjernost),

               —

               i koje ispunjavaju jedan ili oba od sljedećih kriterija:

               —

               norme i/ili specifikacije za ključna sučelja koja predstavljaju granice između sustava koji su u vlasništvu i kojima upravljaju različite strane, uključujući prekogranične aspekte, a posebno norme i/ili specifikacije za rješavanje teških i mogućih slučajeva u kojima ne postoji interoperabilnost ili sloboda izbora,

               —

               norme i/ili specifikacije koje su važne na današnjem tržištu, koje se još razvijaju i imaju određeni životni vijek u budućnosti.

         Revidirani popis ne treba uključivati:

               —

               norme i/ili specifikacije za dobro uspostavljene mreže i usluge koje se više ne razvijaju,

               —

               norme i/ili specifikacije za mreže i usluge koje su trenutačno u ranoj fazi razvoja,

               —

               kao posljedica odredbi iz stavka 1. točke (c), norme i/ili specifikacije koje ostvaruju interoperabilnost i slobodu izbora mogu se prepustiti tržištu jer će ono biti zaštićeno kroz potražnju potrošača i interes industrije.

         Ne dovodeći u pitanje kriterije iz gore navedenih stavaka 1. i 2., posebnu pozornost treba posvetiti:

               —

               normama i/ili specifikacijama koje se trenutačno koriste za uređenje na nacionalnoj ili europskoj razini, ako je prvo potrebno ocijeniti utjecaj njihova otklanjanja.

               —

               normama i/ili specifikacijama koje su, u skladu s nacionalnim pravom ili pravom Zajednice, potrebne za osiguravanje posebnih obveza od javnog interesa, a za čiju provedbu kod operatora ne postoji komercijalni poticaj.

         PREDGOVOR
   1.   Opće napomene

   Norme i/ili specifikacije navedene dalje u tekstu predstavljaju „popis normi i/ili specifikacija” iz članka 1. Odluke Komisije C(2006)6364 od 11. prosinca 2006.
   U skladu s člankom 17. stavkom 1. Okvirne direktive (2002/21/EZ) Komisija sastavlja i objavljuje u Službenom listu Europskih zajednica popis normi i/ili specifikacija koje služe kao osnova za poticanje usklađenog osiguravanja elektroničkih komunikacijskih mreža, elektroničkih komunikacijskih usluga i pripadajuće opreme i usluga.
   Ako norme i/ili specifikacije iz gore navedenog stavka nisu provedene na odgovarajući način te stoga nije moguće osigurati interoperabilnost usluga u jednoj ili više država članica, provedba takvih normi i/ili specifikacija može postati obvezna u skladu s postupkom utvrđenim u stavku 4. članka 17. Okvirne direktive.
   Popis normi će se redovito revidirati kako bi se u obzir uzeli zahtjevi nastali kao rezultat novih tehnologija i promjena na tržištu. Zainteresirane se strane pozivaju da daju komentare u vezi s ovim pitanjem.
   Provedeno je savjetovanje s Odborom za komunikacije (3) u mjeri u kojoj se popis odnosi na članak 17. Okvirne direktive.
   Norme koje su dogovorene u skladu s Direktivom o radio opremi i telekomunikacijskoj terminalnoj opremi (Direktiva o RTTO-u) (1999/5/EZ) i objavljene u Službenom listu Europske unije nisu obuhvaćene područjem primjene ovog dokumenta.
   2.   Struktura popisa normi

               —

               poglavlje I.: Obvezne norme i/ili specifikacije

               —

               poglavlje II.: Transparentni prijenosni kapacitet

               —

               poglavlje III.: Korisnička sučelja u javnoj ponudi

               —

               poglavlje IV.: Međusobno povezivanje i pristup

               —

               poglavlje V.: Usluge i obilježja

               —

               poglavlje VI.: Numeriranje i adresiranje

               —

               poglavlje VII.: Kakvoća usluge

               —

               poglavlje VIII.: Usluge radiodifuzijskog emitiranja

         3.   Stanje normi i/ili specifikacija s popisa

   Stanje normi i/ili specifikacija različito je za norme i/ili specifikacije iz poglavlja I. te iz drugih poglavlja dokumenta.
   Norme i/ili specifikacije s popisa iz poglavlja I. obvezno se primjenjuju. Norme i/ili specifikacije mogu postati obvezne uz primjenu postupka utvrđenog u članku 17. stavku 4. Okvirne direktive. U skladu s člankom 17. stavkom 4. Okvirne direktive, „ako Komisija namjerava učiniti provedbu određenih normi i/ili specifikacija obveznom, dužna je objaviti obavijest u Službenom listu Europskih zajednica te pozvati sve uključene strane da javno iznesu stajališta”. Komisija, u skladu s postupkom iz članka 22. stavka 3. Okvirne direktive, propisuje obveznu provedbu mjerodavnih normi i/ili specifikacija uključujući na popis normi, koji se objavljuje u Službenom listu Europskih zajednica, uputu na njih kao na obvezne norme i/ili specifikacije.
   Potiče se uporaba normi i/ili specifikacija navedenih na popisu u poglavljima od II. do VIII., ali ne postoji zakonska obveza njihove provedbe. U skladu s člankom 17. stavkom 2. Okvirne direktive, „države članice dužne su poticati uporabu normi i/ili specifikacija iz […] za osiguravanje usluga, tehničkih sučelja i/ili mrežnih funkcija u mjeri u kojoj je to nužno potrebno kako bi se osigurala interoperabilnost usluga i poboljšala sloboda izbora za korisnike”. U tom kontekstu na popis preporučenih normi i/ili specifikacija treba gledati kao na kandidate koji će postati obvezne norme i/ili specifikacije odmah nakon što nadležna tijela otkriju učinke narušavanja tržišta povezane s nedovoljnim poštivanjem preporučenih normi i/ili specifikacija.
   U skladu s člankom 17. Okvirne direktive, svrha ovog popisa je „da ga se koristi kao osnovu za poticanje usklađenog osiguravanja elektroničkih komunikacijskih mreža, elektroničkih komunikacijskih usluga i pripadajuće opreme i usluga” (prvi stavak), „da se njime osigura interoperabilnost usluga te poboljša sloboda izbora za korisnike.” (drugi stavak). To treba imati na umu prilikom provedbe normi i/ili specifikacija koje sadrže alternative ili neobavezne klauzule.
   U skladu s člankom 17. stavcima 5. i 6. Okvirne direktive, „ako Komisija smatra da norme i/ili specifikacije […] više ne doprinose pružanju usklađenih elektroničkih komunikacijskih usluga ili da više ne ispunjavaju potrebe potrošača ili da ometaju tehnološki razvoj, Komisija je dužna […] ukloniti ih s popisa normi i/ili specifikacija […].”
   Uz norme i/ili specifikacije navedene u poglavlju I. ovog popisa, druge zakonodavne mjere unutar regulatornog okvira za elektroničke komunikacijske mreže i usluge mogu rezultirati obveznom uporabom određenih normi i/ili specifikacija za neka poduzeća.
   4.   Verzija norme i/ili specifikacije

   Ako nije naveden broj verzije norme i/ili specifikacije, u trenutku objavljivanja popisa vrijedi verzija navedena na ovom popisu.
   Osim ako nije drukčije navedeno, prilikom upućivanja na višedijelnu normu i/ili specifikaciju, svi dijelovi i poddijelovi norme i/ili specifikacije su važni. U nekim slučajevima, u kojima je to jasno naznačeno, samo su određeni dijelovi norme i/ili specifikacije uključeni na popis.
   5.   Tehničke norme i/ili specifikacije

   Većina normi i specifikacija navedenih na ovom popisu dokumenti su ETSI-ja u skladu s prethodnom i postojećom nomenklaturom ETSI-ja. Definicije različitih vrsta dokumenata ETSI-ja mogu se pronaći pod „ETSI Directives” (Direktive ETSI-ja) koje su dostupne na stranici: http://portal.etsi.org/directives/
   Najvažniji dokumenti su:
   Dokumenti u skladu s postojećom nomenklaturom ETSI-ja:

      Tehnička specifikacija, TS, uglavnom sadrži normativne odredbe koje je odobrilo tehničko tijelo.

      Tehničko izvješće, TR, sadrži uglavnom informativne elemente koje je odobrilo tehničko tijelo.

      Norma, ES, sadrži uglavnom normativne odredbe koje je odobrilo članstvo ETSI-ja.

      Vodič, EG, sadrži uglavnom informativne elemente koje je odobrilo članstvo ETSI-ja.

      Posebno izvješće, SR, sadrži informacije koje su javno objavljene kao naputak.

      Europska norma (serija u vezi s telekomunikacijama), EN, sadrži normativne odredbe koje su odobrile nacionalne organizacije za norme i/ili nacionalna izaslanstva, a za posljedicu ima mirovanje ili prenošenje u nacionalno zakonodavstvo.

      Usklađena norma, EN (serija u vezi s telekomunikacijama) čija je izrada, uz ovlasti Europske komisije, povjerena ETSI-ju u skladu s europskim direktivama 98/34/EZ i 98/48/EZ i koji je izrađen uz poštivanje primjenljivih bitnih zahtjeva iz Direktive o „novom pristupu”, a uputa na njega je naknadno objavljena u Službenom listu Europskih zajednica.
   Dokumenti u skladu s prijašnjom nomenklaturom ETSI-ja na koju se odnose upute s popisa:

      Europska telekomunikacijska norma, ETS, sadrži normativne odredbe koje su odobrile nacionalne organizacije za norme i/ili nacionalna izaslanstva, a za posljedicu ima mirovanje i prenošenje u nacionalno zakonodavstvo.

      Tehničko izvješće ETSI-ja, ETR, sadrži informativne elemente koje je odobrio tehnički odbor.
   6.   Adrese na kojima se mogu dobiti dokumenti na koje se odnose upute.

   ETSI Publications Office (Ured za objavljivanje ETSI-ja)
   poštanska adresa:

               ETSI

               650 Route des Lucioles

               F-06921 Sophia Antipolis Cedex

               Francuska

               Telefon: (33 -4) 92 94 42 41

               Faks: (33 -4) 93 95 81 33

               E-pošta: publications@etsi.fr

               Internetska stranica:

               http://www.etsi.org/services_products/freestandard/home.htm

               Podaci u vezi s dokumentima ETSI-ja mogu se izravno unijeti sa stranice: http://pda.etsi.org/pda/queryform.asp

         ITU Sales and Marketing Service (za dokumente ITU-T-a) (Služba za prodaju i marketing ITU-a)

               poštanska adresa: ITU

               Place des Nations

               CH-1211 Geneva 20

               Švicarska

                     Telefon:

                     (41 -22) 730 61 41

                     (engleski)

                     (41 -22) 730 61 42

                     (francuski)

                     (41 -22) 730 61 43

                     (španjolski)

               Faks: (41 -22) 730 51 94

               E-pošta: sales@itu.int

               Internetska stranica: http://www.itu.int

         7.   Upute na zakonodavstvo EU-a

   Popis se odnosi na sljedeće zakonodavne dokumente koji se mogu pronaći na stranici http://europa.eu.int/information_society/topics/telecoms/regulatory/index_en.htm

      Direktiva 2002/21/EZ (Okvirna direktiva) Europskog parlamenta i Vijeća o zajedničkom regulatornom okviru za elektroničke komunikacijske mreže i usluge (SL L 108, 24.4.2002., str. 33.).

      Direktiva 2002/19/EZ (Direktiva o pristupu) Europskog parlamenta i Vijeća o pristupu i međusobnom povezivanju elektroničkih komunikacijskih mreža i pripadajuće opreme (SL L 108, 24.4.2002., str. 7.).

      Direktiva 2002/22/EZ (Direktiva o osnovnoj usluzi) Europskog parlamenta i Vijeća o univerzalnoj usluzi i pravima korisnika u vezi s elektroničkim komunikacijskim mrežama i uslugama (SL L 108, 24.4.2002., str. 51.).

      Direktiva 2002/58/EZ (Direktiva o privatnosti i elektroničkim komunikacijama) Europskog parlamenta i Vijeća o obradi osobnih podataka i zaštiti privatnosti u području elektroničkih komunikacija (SL L 201, 31.7.2002., str. 27.).

      Direktiva 2002/20/EZ (Direktiva o ovlaštenju) Europskog parlamenta i Vijeća o ovlaštenju u elektroničkih komunikacijskih mreža i usluga (SL L 108, 24.4.2002., str. 21.).

      Preporuka Komisije 2000/417/EZ o slobodnom pristupu lokalnim vodovima (SL L 156, 29.6.2000., str. 44.).

      Uredba EZ/2887/2000 Europskog parlamenta i Vijeća o razmotanom pristupu lokalnoj petlji (SL L 336, 30.12.2000., str. 4.).

      Preporuka Komisije (2005/57/EZ) od 21. siječnja 2005. o osiguravanju zakupljenih vodova u Europskoj uniji (Dio 1. – Glavni uvjeti dostave za veleprodaju zakupljenih vodova) (priopćena pod brojem dokumenta C (2005) 103). (SL L 24, 27.1.2005., str. 27.).

      Preporuka Komisije (2005/268/EZ) od 29. ožujka 2005. o osiguravanju zakupljenih vodova u Europskoj uniji – Dio 2. – aspekti određivanja cijena za veleprodaju dijelova sklopova zakupljenih vodova (priopćena pod brojem dokumenta C(2005) 951). (SL L 083, 1.4.2005., str. 52.)

      Preporuka Komisije 2003/558/EZ od 25. srpnja 2003. o obradi informacija o lokaciji pozivatelja u elektroničkim komunikacijskim mrežama za potrebe usluga poziva u pomoć s utvrđivanjem lokacije. (SL L 189, 29.7.2003., str. 49.).

      Direktiva 1999/5/EZ Europskog parlamenta i Vijeća od 9. ožujka 1999. o radijskoj opremi i telekomunikacijskoj terminalnoj opremi te o uzajamnom priznavanju njihove sukladnosti (Direktiva o RTTO-u) (SL L 91, 7.4.1999., str. 10.).

      Odluka Vijeća 2001/792/EZ od 23. listopada 2001. o uspostavi mehanizma Zajednice u svrhu olakšavanja pojačane suradnje u intervencijama pomoći civilne zaštite. (SL L 297, 15.11.2001., str. 7.).

      Odluka br. 676/2002/EZ Europskog parlamenta i Vijeća od 7. ožujka 2002. o regulatornom okviru za politiku radiofrekvencijskog spektra u Europskoj zajednici (Odluka o radiofrekvencijskom spektru). (SL L 108, 24.4.2002., str. 1.).

      Direktiva 98/34/EZ Europskog parlamenta i Vijeća o utvrđivanju postupka pružanja informacija u području tehničkih norma i propisa te pravila za usluge informacijskog društva, kako je izmijenjena Direktivom 98/48/EZ. (SL L 204, 21.7.1998., str. 37.).
   COM(2004)541 „Priopćenje Komisije Vijeću, Europskom parlamentu, Europskom gospodarskom i socijalnom odboru i Odboru regija o interoperabilnosti usluga digitalne interaktivne televizije” od 30. srpnja 2004.
   COM(2006)37 „Priopćenje Komisije Vijeću, Europskom parlamentu, Europskom gospodarskom i socijalnom odboru i Odboru regija o pregledu interoperabilnosti usluga digitalne interaktivne televizije” od 2. veljače 2006. u skladu s priopćenjem COM(2004)541 od 30. srpnja 2004.
   8.   Definicije i skraćenice

      Definicije

   Primjenjuju se definicije iz mjerodavnog zakonodavstva EU-a navedene u odjeljku 7.

      Skraćenice

   Za potrebe ovog dokumenta primjenjuju se sljedeće skraćenice:

               3GPP

               Projekt partnerstva treće generacije

               API

               Sučelje korisničkih programa

               DAB

               Digitalno radiodifuzijsko emitiranje zvuka

               DVB

               Digitalno radiodifuzijsko emitiranje videosignala

               ETSI

               Europski institut za telekomunikacijske norme

               GSM

               Globalni sustav pokretnih komunikacija

               ISDN

               Digitalna mreža integriranih usluga

               IP

               Internetski protokol

               IPAT

               Pristupni terminal za internetski protokol

               ITU

               Međunarodna telekomunikacijska unija

               MHEG

               Stručna skupina za multimedije i hipermedije

               MHP

               Multimedijalna platforma za kućnu uporabu

               NGN

               Mreže sljedeće generacije

               NTP

               Završna točka mreže

               OSA

               Otvoreni pristup usluzi

               PoI

               Točka međusobnog povezivanja

               PSTN

               Javna komutirana telefonska mreža

               QoS

               Kakvoća usluge

               ULL

               Izdvojena lokalna petlja

               UMTS

               Opći sustav pokretnih telekomunikacija

               WML

               Bežični jezik za označivanje

               WTVML

               Bežični televizijski jezik za označivanje, također i WTML

         POPIS NORMI I/ILI SPECIFIKACIJA ZA ELEKTRONIČKE MREŽE, USLUGE I PRIPADAJUĆU OPREMU I USLUGE

      Oprema i usluge

   Svrha objavljivanja normi i/ili specifikacija na popisu je potaknuti pružanje usklađenih elektroničkih komunikacijskih usluga za dobrobit korisnika u cijeloj Zajednici, osigurati interoperabilnost i pružiti podršku pri provedbi regulatornog okvira. Glavna ideja vodilja prilikom uključivanja normi i/ili specifikacija je usredotočenost na norme i/ili specifikacije koje su povezane s odredbama iz direktiva. Kriteriji za uvrštavanje normi i/ili specifikacija na popis pojašnjeni su u napomeni s objašnjenjem.

      POGLAVLJE I.

   1.   Obvezne norme

   U sadašnjem dokumentu ne postoje obvezne norme.
   Norme mogu postati obvezne provedbom postupka utvrđenog u članku 17. stavku 4. Okvirne direktive. Ako Komisija namjerava učiniti provedbu određenih normi i/ili specifikacija obveznom, dužna je objaviti obavijest u Službenom listu Europskih zajednica i pozvati sve zainteresirane strane da javno iznesu svoja stajališta.

      POGLAVLJE II.

   2.   Transparentni prijenosni kapaciteti

   2.1.   Pristup lokalnoj petlji za treće strane

               Tehnička sučelja i/ili obilježja usluge

               Uputa

               Napomene

               Spektralno upravljanje na žičnim pristupnim mrežama; dio 1.: Definicije i knjižnica signala

               ETSI TR 101 830-1 (V.1.1.1.)

      POGLAVLJE III.

   3.   Korisnička sučelja u javnoj ponudi (NTP)

   Pod određenim tržišnim uvjetima (4) državno regulatorno tijelo može operatorima nametnuti obveze u vezi s ispunjavanjem razboritih zahtjeva za pristup posebnim mrežnim elementima i pripadajućoj opremi i zahtjeva za njihovu uporabu.
   Na postojeći popis normi nije uključena nijedna norma i/ili specifikacija budući da se za nijednu nije smatralo da zadovoljava kriterije utvrđene u napomeni s objašnjenjem.

      POGLAVLJE IV.

   4.   Međusobno povezivanje i pristup

   U skladu s odredbama iz Direktive o pristupu, osiguravatelji elektroničkih komunikacijskih mreža i usluga mogu imati određene obveze u vezi s međusobnim povezivanjem i/ili pristupom.
   Norme i/ili specifikacije u vezi s ULL-om i tokom bitova obuhvaćene su poglavljem II.
   4.1.   Sučelja namjenskih programa

               Tehnička sučelja i/ili obilježja usluge

               Uputa

               Napomene

               Otvoreni pristup usluzi (OSA); sučelje namjenskih programa (API/Parlay 3)

               Serija ETSI ES 201 915

               Otvoreni pristup usluzi (OSA); sučelje namjenskih programa (API/Parlay 4)

               Serija ETSI ES 202 915

               Otvoreni pristup usluzi (OSA); sučelje namjenskih programa (API/Parlay 5)

               Serija ETSI ES 203 915

               Prilagođene aplikacije za poboljšanu logiku pokretnih mreža (CAMEL) sustava UMTS, 3. faza; specifikacija aplikacijskog dijela CAMEL-a (CAP)

               ETSI TS 129 078

               Otvoreni pristup usluzi sustava UMTS (OSA); sučelje namjenskih programa (API);. dio 1.: Pregled

               ETSI TS 129 198-1

               Sučelje namjenskih programa arhitekture otvorenih usluga sustava UMTS –dio 2.

               ETSI TR 129 998

         4.2.   Pristup mrežnoj opremi i uslugama

   Na postojeći popis normi nije uključena nijedna norma i/ili specifikacija budući da se za nijednu nije smatralo da zadovoljava kriterije utvrđene u napomeni s objašnjenjem.
   4.3.   Međusobno povezivanje

               Tehnička sučelja i/ili obilježja usluge

               Uputa

               Napomene

               IPCablecom; dio 12.: Internetski signalizacijski prijenosni protokol (ISTP)

               ETSI TS 101 909-12

               definira sučelje SS7 prema signalizacijskom pristupniku mreže IPCablecom

               IPCablecom; dio 23.: Pristupni terminal za internetski protokol – linijska kontrolna signalizacija (IPAT – LCS)

               ETSI TS 101 909-23

               identificira signalizacijsko sučelje V5.2. prema IPAT-u mreži IPCablecom

      POGLAVLJE V.

   5.   Usluge i obilježja

   5.1.   Lokacija pozivatelja

               Tehnička sučelja i/ili obilježja usluge

               Uputa

               Napomene

               Protokoli za lokaciju u slučaju opasnosti

               ETSI TS 102 164

               Lokacijske usluge (LCS); opis rada; 2. faza (UMTS)

               ETSI TS 123 171

         5.2.   Aspekti radiodifuzijskog emitiranja

   Norme i/ili specifikacije za radiodifuzijsko emitiranje koje se smatraju važnima obuhvaćene su poglavljem VIII.
   5.3.   Obavijest o tarifiranju (AoC)

   Na postojeći popis normi nije uključena nijedna norma i/ili specifikacija budući da se za nijednu nije smatralo da zadovoljava kriterije utvrđene u napomeni s objašnjenjem.
   5.4.   Usluge telefonskog imenika

               Tehnička sučelja i/ili obilježja usluga

               Uputa

               Napomene

               Računalna pomoć u vezi s telefonskim imenikom

               Preporuka ITU-T-a E.115 (02/95)

               Trenutačno se koristi za provedbu međunarodnih javnih usluga telefonskog imenika

               Međunarodne javne usluge telefonskog imenika

               Preporuka ITU-T-a F.510

               Također je prikladna za međusobno povezivanje nacionalnih baza podataka telefonskih imenika

               Jedinstvena specifikacija telefonskog imenika

               Preporuka ITU-T-a F.515

         5.5.   Odbijanje anonimnih poziva (ACR)

   Iako je ACR standardiziran za mreže PSTN/ISDN, samo su neke od provedbi koje su trenutačno u tijeku djelomično u skladu s normama i/ili specifikacijama, a ACR nije određen kao norma za mreže GSM.
   Na postojeći popis normi nije uključena nijedna norma i/ili specifikacija budući da se za nijednu nije smatralo da zadovoljava kriterije utvrđene u napomeni s objašnjenjem.

      POGLAVLJE VI.

   6.   Numeriranje i adresiranje

   6.1.   Odabir i predodabir operatora

   Na postojeći popis normi nije uključena nijedna norma i/ili specifikacija budući da se za nijednu nije smatralo da zadovoljava kriterije utvrđene u napomeni s objašnjenjem.
   6.2.   Prenosivost broja

   Na postojeći popis normi nije uključena nijedna norma i/ili specifikacija budući da se za nijednu nije smatralo da zadovoljava kriterije utvrđene u napomeni s objašnjenjem.

      POGLAVLJE VII.

   7.   Kakvoća usluge (QoS)

               Tehnička sučelja i/ili obilježja usluge

               Uputa

               Napomene

               Definicije i mjerenja parametara kakvoće usluge u vezi s korisnikom

               Serija ETSI EG 202 057
               (dijelovi od 1. do 4.)

               Kakvoća telekomunikacijskih usluga

               Serija ETSI EG 202 009
               (dijelovi od 1. do 3.)

               Parametri važni za korisnike

               Definicije parametara učinka za kakvoću govora i druge aplikacije govornog pojasa koje se koriste u IP mrežama.

               Preporuka ITU-T-a G.1020 (uključujući Prilog A)

      Napomena. U skladu s člancima 11. i 22. Direktive o osnovnoj usluzi, nacionalna regulatorna tijela mogu u određenim okolnostima zahtijevati uporabu određenih normi i/ili specifikacija za parametre, definicije i mjerenja koji se odnose na vrijeme ponude i kakvoću usluga. Te su norme i/ili specifikacije navedene na popisu u Prilogu III. Direktivi.
   7.1.   Stupanj usluge

               Tehnička sučelja i/ili obilježja usluge

               Uputa

               Napomene

               Multimedijalne kategorije kakvoće usluga za krajnje korisnike

               Preporuka ITU-T-a G.1010 (11/01)

         7.2.   Ciljevi u vezi s učincima mreže

   Postojećim popisom normi obuhvaćene su samo norme i/ili specifikacije važne za usluge utemeljene na IP-u.

               Tehnička sučelja i/ili obilježja usluge

               Uputa

               Napomene

               Ciljevi u vezi s rezultatima mreže za usluge utemeljene na IP-u

               Preporuka ITU-T-a Y.1541 (uključujući Prilog X. te izmjene 1. i 2.)

               Neke tehnologije mogu zahtijevati posebno postupanje s dozvoljenim odstupanjima.

               Koncept i arhitektura kakvoće usluga (QoS)

               ETSI TS 123 107
               (3GPP TS 23.107)

               Svrstavanje između preporuke ITU-T-a Y.1541 i razreda TS 123107 kakvoće usluge

      POGLAVLJE VIII.

   8.   Usluge radiodifuzijskog emitiranja

   8.1.   Sučelja namjenskih programa

               Tehnička sučelja i/ili obilježja usluge

               Uputa

               Napomene

               Digitalno radiodifuzijsko emitiranje videosignala (DVB);
               specifikacija 1.1.1 za multimedijalnu platformu za kućnu uporabu (MHP)

               ETSI TS 102 812

               verzija 1.2.1.

               Digitalno radiodifuzijsko emitiranje videosignala (DVB); specifikacija 1.0.3. za multimedijalnu platformu za kućnu uporabu (MHP)

               ETSI ES 201 812

               verzija 1.1.1., ranije TS 101812 v. 1.3.1.

               Radiodifuzijski profil MHEG-5

               ETSI ES 202 184

               verzija 1.1.1.

         8.2.   Norme i/ili specifikacije za realizaciju interaktivnog televizijskog sadržaja

               Tehnička sučelja i/ili obilježja usluge

               Uputa

               Napomena

               WTVML, specifikacija za jednostavan mikropreglednik za interaktivne televizijske aplikacije koje se temelje na WML-u i koje su s njim kompatibilne

               ETSI TS 102322

               verzija 1.1.1.

         8.3.   Digitalno radiodifuzijsko emitiranje

               Tehnička sučelja i/ili obilježja usluge

               Uputa

               Napomena

               Digitalno radiodifuzijsko emitiranje zvuka (DAB); specifikacija virtualnog stroja: DAB Java

               ETSI TS 101993

      (1)  SL C 71, 23.3.2006., str. 9.

      (2)  SL L 186, 25.7.2003., str. 43.

      (3)  Osnovan u skladu s člankom 22. Okvirne direktive.

      (4)  Vidjeti članak 8.2. Direktive o pristupu.


title: 97/520/EZ: Odluka Komisije od 9. srpnja 1997. o zajedničkom tehničkom propisu za priključne zahtjeve za sučelje terminalne opreme za spajanje s digitalnim iznajmljenim vodovima s prijenosnom brzinom od 2048 kbit/s za nestrukturirane signale za otvoreni pristup mreži (ONP) (Izmjena 1.)  Tekst značajan za EGP

text:
               13/Sv. 039

               HR

               Službeni list Europske unije

               7

         31997D0520

               L 215/41

               SLUŽBENI LIST EUROPSKE UNIJE

               09.07.1997.

      ODLUKA KOMISIJE

   od 9. srpnja 1997.
   o zajedničkom tehničkom propisu za priključne zahtjeve za sučelje terminalne opreme za spajanje s digitalnim iznajmljenim vodovima s prijenosnom brzinom od 2048 kbit/s za nestrukturirane signale za otvoreni pristup mreži (ONP) (Izmjena 1.)
   (Tekst značajan za EGP)
   (97/520/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 91/263/EEZ od 29. travnja 1991. o usklađivanju zakonodavstava država članica u odnosu na telekomunikacijsku terminalnu opremu, uključujući uzajamno priznavanje njihove sukladnosti (1), kako je izmijenjena Direktivom 93/68/EEZ (2), a posebno njezin članak 6. stavak 2. drugu alineju,
   budući da je Komisija usvojila mjeru za utvrđivanje vrste terminalne opreme za koju je potreban zajednički tehnički propis, kao i pripadajuću izjavu o području primjene;
   budući da je potrebno donijeti odgovarajuće usklađene norme ili dijelove normi za provedbu bitnih zahtjeva koje je potrebno preoblikovati u zajedničke tehničke propise;
   budući da je, kako bi se proizvođačima osigurao stalan pristup tržištu, neophodno predvidjeti prijelazne odredbe u vezi s opremom koja je odobrena na temelju Odluke Komisije 94/470/EZ (3);
   budući da Odluku 94/470/EZ treba staviti izvan snage nakon isteka prijelaznoga razdoblja;
   budući da je zajednički tehnički propis koji se donosi ovom Odlukom u skladu s mišljenjem ACTE-a (Odbora za odobravanje terminalne opreme),
   DONIJELA JE OVU ODLUKU:
   Članak 1.
   1.   Ova se Odluka primjenjuje na terminalnu opremu koja je namijenjena za spajanje na priključnu točku javne telekomunikacijske mreže digitalnih iznajmljenih vodova za ONP s prijenosnom brzinom od 2048 kbit/s za nestrukturirane signale pomoću sučelja od 120 Ohma i koja je obuhvaćena usklađenom normom iz članka 2. stavka 1.
   2.   Ovom se Odlukom uspostavlja zajednički tehnički propis kojim su obuhvaćeni opći priključni zahtjevi za terminalnu opremu iz stavka 1.
   Članak 2.
   1.   Zajednički tehnički propis uključuje usklađenu normu koju je pripremilo nadležno tijelo za normiranje za provedbu, u mjeri u kojoj je to moguće, bitnih zahtjeva iz članka 4. točaka (c), (d) i (f) Direktive 91/263/EEZ. Upućivanje na normu navedeno je u Prilogu.
   2.   Terminalna oprema obuhvaćena ovom Odlukom mora biti u skladu sa zajedničkim tehničkim propisom iz stavka 1., mora ispunjavati bitne zahtjeve iz članka 4. točke (a) i točke (b) Direktive 91/263/EEZ i mora ispunjavati zahtjeve svih drugih Direktiva koje se primjenjuju, a osobito direktiva Vijeća 73/23/EEZ (4) i 89/336/EEZ (5).
   Članak 3.
   U vezi s terminalnom opremom iz članka 1. stavka 1. ove Odluke, prijavljena tijela koja su imenovana za provedbu postupaka iz članka 9. Direktive 91/263/EEZ primjenjuju ili osiguravaju primjenu usklađene norme iz članka 2. stavka 1. najkasnije u razdoblju od jedne godine nakon priopćenja o ovoj Odluci.
   Članak 4.
   1.   Odluka 94/470/EZ stavlja se izvan snage godinu dana nakon priopćenja o ovoj Odluci.
   2.   Terminalna oprema odobrena na temelju Odluke 94/470/EZ može se nastaviti stavljati na tržište i u uporabu, pod uvjetom da takvo odobrenje nije izdano nakon godinu dana nakon priopćenja o ovoj Odluci.
   Članak 5.
   Ova je Odluka upućena državama članicama.

      Sastavljeno u Bruxellesu 9. srpnja 1997.

            Za Komisiju

         Martin BANGEMANN

            Član Komisije

      (1)  SL L 128, 23.5.1991., str. 1.

      (2)  SL L 220, 31.8.1993., str. 1.

      (3)  SL L 194, 29.7.1994., str. 87.

      (4)  SL L 77, 26.3.1973., str. 29.

      (5)  SL L 139, 23.5.1989., str. 19.
   PRILOG

      Upućivanje na važeću usklađenu normu

   Usklađena norma iz članka 2. Odluke glasi:

               Poslovne telekomunikacije (BTC);

               Digitalni iznajmljeni vod s prijenosnom brzinom od 2 048 kbit/s za nestrukturirane signale (D2048 U)

               Priključni zahtjevi za sučelje terminalne opreme

         ETSI
   Europski institut za telekomunikacijske norme
   Tajništvo ETSI-a
   TBR (tehnička osnova za propis) 12 – prosinac 1993. kako je izmijenjen TBR-om 012/A1 – siječanj 1996.
   (bez predgovora)

      Dodatne informacije

   Europski institut za telekomunikacijske norme priznat je u skladu s Direktivom Vijeća 83/189/EEZ (1).
   Gore navedena usklađena norma izrađena je u skladu s punomoći koja je izdana u skladu s odgovarajućim postupcima iz Direktive 83/189/EEZ.
   Cijeli tekst gore navedene usklađene norme moguće je dobiti pri:

                           European Telecommunications Standards Institute (Europskom institutu za telekomunikacijske norme)

                           650, Route des Lucioles

                           F-06921 Sophia Antipolis Cedex

                           Commission of the European Communities (Komisiji Europskih zajednica),

                           DG XIII/A/2 - (BU 31, 1/7),

                           rue de la Loi/Wetstraat 200,

                           B-1049 Bruxelles

      (1)  SL L 109, 26.4.1983., str. 8.


Odluka Komisije od 04/03/2014 u kojoj se određuje koncentracija kompatibilna sa zajedničkim tržištem (Predmet br. COMP/M.7160 - PREDICA / AVIVA FRANCE / ENSEMBLE IMMOBILIER SAINT-DENIS) prema Uredbi Vijeća (EZ) br. 139/2004 (Samo je francuski tekst vjerodostojan)


Odluka Komisije od 12/11/2015 u kojoj se određuje koncentracija kompatibilna sa zajedničkim tržištem (Predmet br. COMP/M.7805 - APOLLO CAPITAL MANAGEMENT / RBH / LRG FINANCE) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


Odluka Komisije od 06/07/2015 u kojoj se određuje koncentracija kompatibilna sa zajedničkim tržištem (Predmet br. COMP/M.7656 - CD&R GROUP / SCIMITAR TOPCO LIMITED) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


Odluka Komisije od 31/03/2015 u kojoj se određuje koncentracija kompatibilna sa zajedničkim tržištem (Predmet br. COMP/M.7546 - APOLLO / DELTA LLOYD) prema Uredbi Vijeća (EZ) br. 139/2004 (Samo je engleski tekst vjerodostojan)


Odluka Komisije od 09/01/2013 u kojoj se određuje koncentracija kompatibilna sa zajedničkim tržištem (Predmet br. COMP/M.6768 - REGGEBORGH / KONINKLIJKE VOLKER WESSELS STEVIN) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


Odluka Komisije od 03/06/2016 u kojoj se određuje koncentracija kompatibilna sa zajedničkim tržištem (Predmet br. COMP/M.8022 - KKR / AIRBUS DEFENCE ELECTRONICS) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


title: 2004/416/EZ: Odluka Komisije od 29. travnja 2004. o privremenim hitnim mjerama s obzirom na određene agrume podrijetlom iz Argentine ili Brazila (priopćeno pod brojem dokumenta C(2004) 1584)

text:
               03/Sv. 4

               HR

               Službeni list Europske unije

               84

         32004D0416

               L 151/79

               SLUŽBENI LIST EUROPSKE UNIJE

         ODLUKA KOMISIJE
   od 29. travnja 2004.
   o privremenim hitnim mjerama s obzirom na određene agrume podrijetlom iz Argentine ili Brazila
   (priopćeno pod brojem dokumenta C(2004) 1584)
   (2004/416/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 2000/29/EZ od 8. svibnja 2000. o mjerama zaštite od unošenja u Zajednicu organizama štetnih za bilje ili biljne proizvode i njihovog širenja unutar Zajednice (1), a posebno njezin čanak 16. stavak 3.,
   budući da:

               (1)

               Španjolska je obavijestila druge države članice i Komisiju da je kroz zdravstveni pregled bilja, proveden tijekom 2003., ustanovila brojne infestacije agruma podrijetlom iz Argentine ili Brazila sa štetnim organizmima, posebno s Guignardia citricarpa Kiely (svi sojevi patogeni za rod Citrus) i Xanthomonas campestris (svi sojevi patogeni za rod Citrus). Osim toga, infestacije agruma podrijetlom iz Brazila s Guignardia citricarpa Kiely (svi sojevi patogeni za rod Citrus) zabilježeni su tijekom 2003. u Nizozemskoj i Ujedinjenoj Kraljevini.

               (2)

               Španjolska je poduzela službene hitne mjere kojima zabranjuje uvoz agruma podrijetlom iz Argentine ili Brazila na svoje državno područje s učinkom od 12. studenoga 2003.

               (3)

               Direktivom 2000/29/EZ predviđeno je da, radi zaštite Zajednice od unošenja dotičnih štetnih organizama, agrumi podrijetlom iz trećih zemalja moraju udovoljavati određenim tehničkim zahtjevima, posebno onima predviđenima točkama 16.2. i 16.4. odjeljka I. dijela A Priloga IV. toj Direktivi. Podaci koje je dostavila Španjolska, Nizozemska i Ujedinjena Kraljevina pokazuju nisu ispunjeni ti zahtjevi u odnosu na agrume uvezene iz Argentine ili Brazila.

               (4)

               Stoga bi trebalo poduzeti privremene hitne mjere koje se odnose na uvoz agruma u Zajednicu iz Argentine ili Brazila.

               (5)

               Ako postane razvidno da te privremene hitne mjere nisu dostatne za sprečavanje unosa dotičnih štetnih organizama, ili ih se nije pridržavalo, potrebno je predvidjeti strože ili alternativne mjere.

               (6)

               Učinak hitnih mjera trebao bi se procjenjivati neprekidno do 30. studenoga 2004., posebno na temelju podataka koje dostavljaju države članice. S obzirom na nalaz te procjene trebalo bi razmotriti daljnje mjere.

               (7)

               Mjere predviđene ovom Odlukom u skladu su s mišljenjem Stalnog odbora za biljno zdravstvo,

         DONIJELA JE OVU ODLUKU:
   Članak 1.
   Odstupajući od točaka 16.2. i 16.4. odjeljka I. dijela A Priloga IV. Direktivi 2000/29/EZ, od 1. svibnja 2004. agrumi vrste Citrus L., Fortunella Swingle, Poncirus Raf. i njihovi hibridi (u daljnjem tekstu: agrumi) podrijetlom iz Argentine ili Brazila smiju se unijeti u Zajednicu samo ako ispunjavaju uvjete predviđene Prilogom ovoj Odluci.
   Članak 2.
   Ne dovodeći u pitanje odredbe Direktive Komisije 94/3/EZ (2), svaka država članica koja uvozi agrume podrijetlom iz Argentine ili Brazila, Komisiji i drugim državama članicama najkasnije 31. prosinca 2004. dostavlja detaljno tehničko izvješće o nalazima kontrole zdravlja bilja provedene na tom voću, u skladu s člankom 13. stavkom 1. Direktive 2000/29/EZ, između 1. svibnja i 30. studenoga 2004.
   Članak 3.
   Između 1. svibnja i 30. studenoga 2004., Komisija je dužna stalno pratiti razvoj situacije. Ako postane razvidno da te hitne mjere nisu dostatne za sprečavanje unosa s Guignardia citricarpa Kiely (svi sojevi patogeni za rod Citrus) ili Xanthomonas campestris (svi sojevi patogeni za rod Citrus), ili da ih se nije pridržavalo, Komisija poduzima strože ili alternativne mjere na temelju postupka predviđenog člankom 16. stavkom 3. Direktive 2000/29/EZ.
   Članak 4.
   Španjolska je dužna najkasnije 30. travnja 2004. prilagoditi mjere koje je donijela radi zaštite od unošenja i širenja Guignardia citricarpa Kiely (svi sojevi patogeni za rod Citrus) i Xanthomonas campestris (svi sojevi patogeni za rod Citrus) tako da su mjere usklađene s člancima 1. i 2., te odmah obavješćuje Komisiju o prilagođenim mjerama.
   Članak 5.
   Ova se Odluka preispituje najkasnije 31. siječnja 2005.
   Članak 6.
   Ova je Odluka upućena državama članicama.

      Sastavljeno u Bruxellesu 29. travnja 2004.

            Za Komisiju

         David BYRNE

            Član Komisije

      (1)  SL L 169, 10.7.2000., str. 1. Direktiva kako je zadnje izmijenjena Direktivom Komisije 2004/31/EZ (SL L 85, 23.3.2004., str. 18.).

      (2)  SL L 32, 5.2.1994., str. 37.; Ispravak: SL L 59, 3.3.1995., str. 30.
   PRILOG
   Ne dovodeći u pitanje odredbe koje se primjenjuju na voće u točkama 16.1., 16.3. i 16.5. odjeljka 1. dijela A Priloga IV. Direktive 2000/29/EZ, primjenjuju se sljedeći zahtjevi:

               1.

               Agrumi podrijetlom iz Argentine ili Brazila popraćeni su certifikatom iz stavka 1. članka 13. Direktive 2000/29/EZ, službeno navodeći da:

                           (a)

                           voće potječe s područja slobodnog od Xanthomonas campestris (svi sojevi patogeni za rod Citrus), u skladu s postupkom iz članka 18. stavka 2. Direktive 2000/29/EZ, i navedenom na certifikatu;
                           ili

                           (b)

                                       —

                                       u skladu sa službenim nadzorom i režimom pregleda nisu zapaženi nikakvi simptomi Xanthomonas campestris (svi sojevi patogeni za rod Citrus) na mjestu proizvodnje od početka posljednjeg ciklusa vegetacije,
                                       i

                                       —

                                       u skladu sa službenom kontrolom i režimom pregleda, uključujući i primjereni režim testiranja, voće ubrano na mjestu proizvodnje slobodno je od Xanthomonas campestris (svi sojevi patogeni za rod Citrus),
                                       i

                                       —

                                       voće je podvrgnuto tretmanu poput natrij ortofenilfenata, što je navedeno na certifikatu,
                                       i

                                       —

                                       mjesto proizvodnje, objekti za pakiranje, izvoznici i bilo koji drugi operateri uključeni u rukovanje voćem službeno su registrirani u ove svrhe.

               2.

               Agrumi, osim Citrus aurantium L., podrijetlom iz Argentine ili Brazila, popraćeni su certifikatom iz stavka 1. članka 13. Direktive 2000/29/EZ, službeno navodeći da:

                           (a)

                           voće potječe s područja slobodnog od Guignardia citricarpa Kiely (svi sojevi patogeni za rod Citrus), u skladu sa postupkom iz članka 18. stavka 2. Direktive 2000/29/EZ, i spomenutom na certifikatu;
                           ili

                           (b)

                                       —

                                       nisu zapaženi nikakvi simptomi Guignardia citricarpa Kiely (svi sojevi patogeni za rod Citrus) na mjestu proizvodnje od početka posljednjeg ciklusa vegetacije, i voće ubrano na mjestu proizvodnje nije pokazivalo, prilikom primjerenog službenog pregleda, simptome tog organizma,
                                       i

                                       —

                                       mjesto proizvodnje, objekti za pakiranje, izvoznici i bilo koji drugi operateri uključeni u rukovanje voćem službeno su registrirani u ove svrhe.

               3.

               U okviru ove Odluke, voće smije ući u Zajednicu samo ako njegovo kretanje, od mjesta proizvodnje do točke izvoza u Zajednicu, prate isprave koje je izdalo nadležno tijelo i koje nadgleda Nacionalna organizacija za zaštitu bilja Argentine ili Brazila, u okviru dokumentacijskog sustava putem kojeg se izvješćuje Komisija.